Ini Cara Pantas dan Praktikal Mengemas Dapur, Confirm Ibu-Ibu Tak Stress!

Bahagian dapur kalau berselerak sememangnya buat ibu-ibu rasa tertekan. Apalagi kalau balik sahaja daripada pejabat dan lihat ruang dapur yang tidak sempat dikemaskan.

Ruang dapur yang bersih dan kemas tersusun pastinya buat hati kita rasa lega. Apatah lagi bila setiap kali pulang daripada kerja. Hati sejuk bila tengok rumah dan dapur bersih dan tersusun.

Namun ada waktunya kita tak lepas daripada rasa penat dan dapur berselerak jadi lumrah. Sebenarnya untuk menyelenggarakan dapur pun kena ada ilmu, barulah kerja-kerja di dapur lebih tersusun dan sistematik.

Tips Susun Atur Barang Dapur Dari Saya Buat Kaum Wanita

1. Buat list setiap minggu untuk barang dapur. Ini memudahkan kita untuk mengetahui stok barang yang sudah hampir habis atau yang perlu dibeli.

2. Sebelum pergi shopping barang dapur, saya akan buka kabinet dan check apa yang dah habis dan apa yang perlu dibeli untuk tambah stok supaya mudah buat “things to buy list”

3. Susun barang dapur mengikut jenis seperti rempah, jenis-jenis tepung, jenis-jenis gula, pasta dan sebagainya.

4. Bekas-bekas yang seragam akan menjadikan barang nampak lebih teratur dan kemas. Macam botol-botol rempah atau jem tu saya beli satu katon dengan harga tak sampai RM20 pun. Sekarang macam-macam kedai ada seperti daiso/diy untuk cari bekas-bekas yang sesuai. Jika mahu anda juga boleh melabur sedikit untuk membeli barangan plastik tahan lama seperti tupperware dan sebagainya.

5. Kalau memasak pula, biasakan kemas dan lap sebaik selesai masak supaya kotoran dan minyak tidak melekat.

6. Sentiasa letak barang di tempat asal selepas menggunakannya. Anda akan lebih mudah untuk ambil dan guna bila diperlukan.

7. Gunakan semua stok yang ada sebelum tarikh luput. Macam suami saya selalu usik bila dia buka kabinet dapur masa cari rempah atau sos “Wahhhhh…banyak nya barang kat rumah kitaaaa!! Macam kedai lah. Jadi kena sentiasa periksa, takut habis tarikh luputnya.

Selamat menguruskan rumahtangga dengan cara yang sistematik. Insya Allah..

Mungkin cara kita berbeza, namun bagi yang inginkan panduan, bolehlah ikut cara ini supaya dapur kita lebih tersusun dan bersih. Jangan hanya membeli tetapi tidak pandai menyusunnya.


Petua Ustaz Ini Hanya Guna Dua Bahan Ajer Buang Angin Dalam Badan. Dah Ramai Cuba, Memang Berkesan!

Angin dalam badan membuat rasa tak selesa. Kadang kala buat badan rasa letih. Paling takut bila angin naik ke kepala memang buat sakit kepala. Ada juga sampai muntah dan kena gastrik.

Bila angin banyak terkumpul dalam badan, macam-macam masalah kesihatan ada.Selain mendapatkan rawatan doktor, apa kata cuba petua ni. Hanya guna garam dan lada hitam aje.

Ikuti cara ni. Dah ramai cuba. Memang berkesan!

Petua ni dapat dari Ustaz Hanafi. Saya cuba buat dah 3 malam. Alhamdulillah memang menjadi kepada saya.
Bahan yang diperlukan:
1. 2kg garam kasar
2. 100g lada hitam
Cara rawatan:
1. Masuk dan campurkan dua bahan di atas ke dalam sebuah bekas contohnya besen. Tak perlu letak air.
2. Letak kaki ke dalam besen, pijak-pijakkan campuran garam dan lada hitam tadi.

UNTUK BUANG ANGIN DARI BADANPetua ni dapat dari Ustaz Hanafi. Saya cuba buat dah 3 malam. Alhamdulillah memang menjadi kepada saya.Bahan yang diperlukan:1. 2kg garam kasar2. 100g lada hitamCara rawatan:1. Masuk dan campurkan dua bahan di atas ke dalam sebuah bekas contohnya besen. Tak perlu letak air.2. Letak kaki ke dalam besen, pijak-pijakkan campuran garam dan lada hitam tadi.3. Boleh juga minta orang untuk urutkan kaki dengan garam dan lada hitam yang ada dalam besen itu.4. Buat sebelum tidur malam.5. Buatlah selama 5 – 15 minit.6. Kemudian cuci kaki dan tidurlah.Garam dan lada hitam yang dah digunakan itu jangan buang, boleh guna untuk beberapa kali lagi.Cubalah. Insya Allah memang berkesan badan akan terasa lebih sihat dan segar.Kredit: fb Anie Salmah

3. Boleh juga minta orang untuk urutkan kaki dengan garam dan lada hitam yang ada dalam besen itu.
4. Buat sebelum tidur malam.
5. Buatlah selama 5 – 15 minit.
6. Kemudian cuci kaki dan tidurlah.
Garam dan lada hitam yang dah digunakan itu jangan buang, boleh guna untuk beberapa kali lagi.
Cubalah. Insya Allah memang berkesan badan akan terasa lebih sihat dan segar.


“Ya Allah Empat Tahun Dah, Kejap Je.” Pernah Bantu Tampung Kos Rawat Ekzema Kritikal,  Nedim Nazri Teruja Anak Itu Kini Dah Sekolah!

Nedim Nazri menerusi laman Instagramnya mengimbau momen tahun 2018 ketika membantu menanggung kos rawatan seorang bayi.

Dia yang juga suami kesayangan Nora Danish memberitahu, bayi tersebut mengidap penyakit kulit, Ekzema tahap kritikal.

Malah, sejak daripada itu, hubungan mereka bersama keluarga bayi bernama Adriana itu bertambah akrab dan saling berhubung antara satu sama lain.

“This is Adriana now. Pada 2018 saya berkesempatan untuk membantu seorang anak comel yang mempunyai masalah kulit yang kritikal.

“Saya dan isteri mengambil keputusan pada waktu itu untuk menampung kos perubatan si comel ini sepenuhnya dan semenjak itu ayahnya sering memberi update tentang perkembangan Andriana,” ujar Nedim lagi

Bapa kepada dua orang cahaya mata ini turut  menzahirkan rasa teruja dan gembira apabila mengetahui Adriana kini telah pun memulakan sesi persekolahannya.

Malah dia sentiasa menitipkan doa semoga Adriana dipermudahkan segala urusan.

“Alhamdulillah after 4 years this beautiful girl is starting her 1st day of school. Syukur Alhamdulillah, uncle Du’aa kan semua di permudahkan untuk Adriana sekeluarga,” kongsinya lagi.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Lakukan Yang Terbaik & Tidak Tenggelam Dalam Kedukaan Masa Lalu” Mizz Nina

Baru-baru ini kita dikejutkan dengan berita pengumuman perceraian antara pasangan selebriti Mizz Nina dan bekas suaminya, Noh Salleh.

Menerusi pengumuman yang dilakukan di Instagram, Nina dan Noh masing-masing mengakui bersetuju untuk berpisah selepas sebelas tahun mendirikan rumah tangga bersama.

Selepas beberapa hari pengumuman tersebut dlilakukan, Nina dilihat berkongsi pula gambar terbaharu bersama anak angkatnya, Musa di laman Instagramnya ketika bersiar-siar di Kuala Lumpur baru-baru ini.

Menurut Nina, bagus untuk dirinya keluar seketika dan mendapatkan udara segar serta matahari bersama anak dan teman-teman.

“Melawat pameran lampu daripada team Jepun-struktur seperti telur ini akan menyala hanya pada malam hari. Tapi alhamdulillah, masih bagus untuk keluar seketika dan mendapatkan udara segar serta matahari bersama Musa dan kawan-kawan.

“Alhamdulillah atas doa dan kata-kata semangat, bijaksana dan sokongan, semoga Allah membalas dan mengurniakan kalian dengan lebih banyak khayr, kasih-sayang, belas-kasihan, barakah, perlindungan dan kejayaan dunia serta Akhirat. Amin, amin amin.

“Dan semoga Allah mengampunkan kamu saya dan menjadikan saya lebih baik dengan apa yang kamu katakan tentang saya. Amin,” tulisnya.

Dalam pada itu, Nina turut berkongsi pesanan daripada salah seorang gurunya yang memberitahu supaya sentiasa bertawakul kepada Allah SWT untuk apa yang terjadi dalam kehidupan.

“Hidup diteruskan. Seperti apa yang guru saya sebutkan baru-baru ini, kita mesti bertawakkul dan meletak kepercayaan kepada Allah SWT. Walau apa pun yang terjadi dalarn hidup, Dia tahu apa yang terbaik serta memberikan yang terbaik kepada kamu.

“Kita hanya perlu melakukan yang terbaik dan tidak tenggelam dalam kedukaan masa lalu atau ketakutan pada masa akan datang sehingga membuat kita untuk tidak aktif dan tidak produktif.

“Hal itu merupakan salah satu ketakutan yang besar buat saya tidak menggunakan masa yang Allah beri untuk kebaikan dan hilang dalam emosi negatif,” katanya lagi.

Sebelum menutup tulisan, Mizz Nina turut berkongsi sepotong doa buat sesiapa sahaja yang mengalami kesedihan dan kesusahan.

Terdahulu, pergolakan rumah tangga pasangan itu dikhabarkan menermui titik noktah selepas timbul dakwaan mereka sah bercerai talak satu di Mahkamah Rendah Syariah Daerah Gombak Timur.

Sekadar info, pasangan itu mendirikan rumah tangga pada 2 Julai 2011. Sekitar April lalu, Noh dan Mizz Nina memperkenalkan Musa sebagai anak angkat bagi menyerikan rumah tangga mereka.


“Kesian Tak Dapat Keluar Rumah…”Nad Zainal Dedah Hobi Baru Anak, Tangkap Semut & Labah-Labah Buat Ramai Terhibur!

Sepanjang Perintah Kawalan Pergerakan (PKP 3.0), bukan sahaja orang dewasa, bahkan anak-anak juga tidak dapat keluar ke mana-mana.

Hanya duduk di rumah dan minggu ini juga bermulanya pembelajaran di rumah. Bagi menghilangkan kebosanan, macam-macam aktiviti dilakukan oleh ibu bapa untuk anak-anak. Tak kurang juga anak-anak sendiri yang mencari inisiatif untuk mengisi masa.

Pelakon Nad Zainal, dalam satu perkongsian di laman instagramnya mendedahkan anak sulungnya, Fahad Ibrahim kini memiliki hobi baru iaitu menangkap serangga di dalam rumah. Antaranya semut dan juga labah-labah. Kedengaran lucu kan!

Menerusi perkongsian tersebut, Nad memuat naik satu video yang menunjukkan gelagat anak sulungnya itu.

“BERTUAH PUNYA SPIDER!!”

Hahahahahahahah!!!!!!!!

kesian.. tak dapat keluar rumah, hobi baru dia tangkap semut and spider

Perkongsian tersebut ternyata menghiburkan ramai yang menonton. Pelbagai komen dimuat naik menerusi status berkenaan.


“Boleh Berhenti Tengok Anak, Lepas Tu Sambung Balik Masak!” Gaya Mak-Mak Eina Azman, Tarik Perhatian Netizen

Biasanya, kita akan melihat pelakon dan usahawan, Datin Paduka Eina Azman memasak secara rakaman di instagram miliknya. Namun, kali ini, beliau tampil dengan membuat rakaman memasaknya secara live (IGTV) di instagramnya.

Perkongsiannya ini telah yang berdurasi 10 minit ini buat peminatnya yang gemar melihatnya memasak.

Perkongsiannya pertamanya di IGTV ini mendedahkan beberapa persoalan daripada peminat yang ingin melihatnya ketika memasak.

Sebelum mula memasak, Eina sempat mohon maaf kerana penampilan dirinya tidak kemas ekoran baru selesai bersenam.

Selain, melihat Eina memasak secara live, anda juga dapat mendengar anaknya, aubreykarl menangis.

Sebagaimana mak-mak lain, Eina kelihatan tangkas didapur menyediakan menu pilihannya untuk live pada hari berkenaa’, iaitu Siput Masak Lemak Cili Padi.

Its done!

Siput Masak Lemak Cilipadi . itsdonebyeinaazman

Assalamualaikum semua, hey guys .. so this is Eina first time upload for igtv.. a lot of you guys been wondering how it looks like behind the scene of Eina memasak.. first of all sorry for the messy look as I just got back from workout.. so here u go..  this video no edit ya .. so everything is live including aubreykarl crying and all in between the session haha  yes guys .. as a mum i still need to ke sana and sini during memasak sama mcm u all.. enjoy! itsdonebyeinaazman

Menjengah bahagian komen, para peminat melahirkan rasa kekaguman melihat Eina memasak. Malah ada yang memuji dirinya tetap cantik walaupun sedang memasak!

Tengah masak pun lawa…

Berhenti masak tengok anak, lepas tu sambung balik!

Blender rare!


“Tabik Cara Husband Emma, Ajar Anak – Anak Dengar Ayat – Ayat Al-Quran” – Netizen

Seperti yang umum maklum, artis Emma Maembong telah pun melahirkan cahaya mata kedua pada bulan Mei lalu. Dikurniakan seorang lagi bayi lelaki, Shakil Aryan Shah menjadi pilihan Emma dan suaminya, Shazli Azhar. Seperti abangnya Shariq Arshan Gabriel, Shakil juga mempunyai warna kulit yang putih gebu.

Melalui akaun Instagram Shakil Aryan Shah dan Emma Maembong, telah dikongsikan satu video terbaru Shakil ketika berada bersama bapanya. Shazli mengalunkan bacaan ayat suci Al – Quran buat Shakil sama seperti yang dilakukan kepada Shariq sebelum ini.

Alunan mengaji Shazli itu menyebabkan Shakil begitu tenang sahaja dalam pangkuan bapanya. Khusyuk sungguh, ekspresi mukanya yang merenung wahaj Shazli membuatkan warganet menjadi geram. Shakil turut sama memberikan senyuman kepada bapanya.

Cara Shazli yang membacakan bacaan ayaty Al – Quran itu mendapat pujian daripada warganet. Selain itu, wajah comel shakil juga menjadi perhatian ramai. Jika Arshan Nampak lebih iras dengan Ibunya, Emma. Shakil ini pula dikatakan lebih kelihatan seperti wajah bapanya.

Perkongsian ini mendapat tumpuan sehingga meraih lebih 27 ribu tanda suka daripada warganet. Rata – rata warganet komen bahawa mereka suka dengan cara didikan Emma dan suami.

Untuk rekod, Emma maembong dan Shazli Azhar telah mendirikan rumah tangga pada 20 Februari 2020. Hasil perkahwinan, mereka dikurniakan dua orang Putera bernama Shariq Arshan Gabriel dan Shakil Aryan Shah.

Sumber: Instagram Shakil Aryan Shah

Baca artikel menarik lain di sini:


Terbayang Adik Sendiri, Lelaki Ini Bagi Tambang Balik Rumah Bikin Sebak Netizen

Menolong seseorang adalah bentuk kepedulian kita kepada sesama manusia. Dan hal itulah yang seharusnya dilakukan oleh setiap manusia kepada manusia yang lainnya. Sikap tolong menolong adalah amalah mulia yang mana dituntut dalam ajaran Islam.

Allah SWT berfirman:

“Dan tolong-menolonglah kamu dalam (mengerjakan) kebajikan dan takwa. Dan janganlah tolong-menolong dalam berbuat dosa dan pelanggaran. Dan bertakwa lah kamu kepada Allah, sesungguhnya siksa Allah sangat berat.” (QS al-Maidah:2)

Perkongsian saudara,Ramzi Vishes di facebook miliknya mengudang sebak dikalangan netizen apabila dia sanggup memberhentikan kenderaannya untuk membantu seorang anak muda yang tidak dikenalinya.

Membanyangkan jika kesusahan itu dialami oleh adiknya, dia berharap ada juga insan lain mempunyai sikap peduli apabila berhadapan situasi begitu.

Ikuti perkongsiannya ini.

l kisah malam tadi sewaktu aku dalam perjalanan balik kerja, aku ternampak adik nie duduk di bahu jalan dalam keadaan gelap gelita. Aku beranikan diri berhenti tanya dia nak kemana, jawapannya dia nak pergi ke tol KLIA untuk tumpang mana2 lori balik ke johor. Disebabkan tol KLIA agak jauh, jadi aku tumpangkan dia sampai ke tol KLIA.

Sampai je dkat sana, aku berborak kejap dngn adik nie tanya dia dari mana, nak kemana dan kenapa jalan kaki. Jawapan yg dia bagi agak terkilan pada aku. Nama adik nie ”mizi” berumur 19 tahun, berasal dari rengit johor, dia belajar dkat sebuah universiti di putrajaya dan adik nie sedang menjalani cuti sem untuk itu dia buat keputusan nak balik ke johor untuk cari kerja sepanjang dia bercuti nanti.

Masa aku jumpa dia tu rupanya dia baru selesai solat dekat masjid KLIA dan jalan kaki nak ke tol KLIA. Pergghh … Jauh tu. Dia cakap dia takde duit, duit yg dia ada ngam2 je buat tambang dari putrajaya ke klia sambil menunjukkan dompet dia yg cuma berisi kertas dan IC.

Adik nie masih ada mak ayah tapi mak ayah dia pun bekerja sekadar cukup2 makan dan dia tak sampai hati nak mintak duit dkat mak ayah dia. Dia nak balik nie pun dia tak bgtau mak ayah dia taw. Aku offer nak call pun dia taknak, dia takut mak ayah dia susah hati.

Dia cerita lagi yg sebelum aku jumpa dia, dia dah cuba menahan 2-3 buah lori untuk dia tumpang tapi semuanya tak berhenti. Memang tak berhenti la dik oi kau tahan dkat jalan yg gelap. Sape je berani nk berhenti . Aku tanya mana phone dia. Phone dia pulak rosak masa tu  Allahu .. Dugaan btol hidup kau dik.

Sepanjang aku berborak dngn dia, aku perasan dia bnyak kali pegang perut dia, mungkin dia lapar  aku terus la tahan macho, taknak nampak aku nie sedih lagi2 dlm keadaan aku pakai uniform . Selesai je aku soal siasat adik nie  aku sedekahkan sikit duit untuk dia, tak banyak tapi aku harap cukup la untuk adik tu buat makan dan tambang bas balik ke johor tanpa dia perlu menumpang org ataupun jalan kaki.

Itupun dia berkeras taknak ambik, aku cakap “ kalau kau tak ambik, ikut aku pergi balai. Tido sana sehari. Esok baru aku hantar kau balik“ laju terus dia amik duit tu  Kalau dia tipu aku, pandai2 dia jawab dkat akhirat nanti. Aku tolong dia disebabkan memang menjadi tanggungjawab hamba Allah iaitu membantu org yg dlm kesusahan.

Sampai ke malam aku terfikirkan apa la khabar adik nie. Dah smpai johor ke ? Dah makan ke ? Dapat bas ke dia ?
Aku tengok dia, buat aku teringatkan adik2 aku. Ya Allah, sekiranya perbuatan aku membantu adik nie kau mahu berikan balasan, balas lah pada adik2 aku.

Sekiranya mereka dalam keadaan susah, kau hantar la bantuan yg mampu menyelesaikan masalah mereka. Buat kawan2 dan geng2 johor yg aku kenali, sekiranya korang jumpa adik nie. Bantu la mana yg patut.

Di sini aku sertakan detail2 dia yg aku dapat semalam. Kalau boleh korang pakat2 share pun takpe, biar cerita nie sampai ke pengetahuan Uni dia ataupun jiran2 dia serta pihak berwajib yang boleh bantu meringankan beban adik nie dan seluruh keluarga dia.


Ini Bahayanya Impetigo Pada Anak. Kena Alert.

Ibu bapa mana yang tak risau apabila mendapati terdapat jangkitan pada anggota badan anak.

Lebih merisaukan apabila jangkitan itu menyebabkan anak tidak selesa termasuk menggaru, luka atau masalah kulit yang lain. Lebih membimbangkan jika jangkitan itu pada sekitar muka anak. Ia termasuk jangkitan yang dikenali sebagai impetigo.

Ikuti info bagaimana masalah jangkitan kulit impetigo berlaku dan cara atasinya. Ikuti informasi oleh Dr Zubaidi Hj Ahmad

Impetigo adalah jangkitan pada kulit yang disebabkan oleh bakteria tertentu (Streptococcus atau Staphylococcus). Bakteria tersebut memasuki bahagian kulit yang rosak disebabkan menggaru, luka atau lain-lain masalah kulit. Ia biasa berlaku pada bayi dan kanak-kanak. Ia juga mudah tersebar kepada orang lain.
.
Ia bermula dengan gelembung-gelembung kecil dan akhirnya pecah dan mengeluarkan cecair. Cecair tersebut akan kering dah menghasilkan kulit keras yang berwarna coklat kekuningan. Ia selalu dilihat pada bahagian muka di sekeliling mulut dan hidung. Bagaimanapun ia juga boleh terjadi pada bahagian lain badan terutamanya bahagian yang terdedah.

BAGAIMANA IMPETIGO BOLEH BERJANGKIT?

1. Bersentuhan badan dengan orang yang dijangkiti penyakit ini.
2. Berkongsi pakaian, tuala atau tempat tidur dengan orang yang dijangkiti. Ia juga boleh merebak daripada satu bahagian badan kepada bahagian badan lain.

KOMPLIKASI IMPETIGO

Jika impetigo tidak dirawat, kanak-kanak akan mengalami :

• Demam / Sepsis
• Cellulitis
• Osteomyelitis
• Kadang-kala jangkitan bakteria Streptococcus ini boleh membawa kepada penyakit buah pinggang yang serius dipanggil Glomerulonephritis.
• Pada bayi, penyakit ini lebih tersebar luas dan lebih teruk.

PENCEGAHAN DAN RAWATAN

Sekiranya anak anda mengalami impetigo, bawalah anak anda berjumpa doktor. Rawatan dengan ubat sapu dan antibiotik melalui mulut mungkin diperlukan jika penyakit ini tersebar luas dan lebih teruk.

Selain itu anda juga boleh basuh dengan cermat bahagian kulit yang keras dengan sabun / larutan antiseptik dan air 3 – 4 kali sehari dan juga harus menahan diri daripada menggaru bahagian tersebut untuk mengelakkan ia merebak ke bahagian lain.

BAGAIMANAKAH JANGKITAN INI DAPAT DIELAK?

• Jauhkan kanak-kanak daripada sekolah atau pusat jagaan sehingga sembuh
• Elakkan berkongsi tuala, pakaian dan cadar
• Basuh tangan dengan bersih menggunakan sabun dan air selepas bersentuhan dengan kulit yang dijangkiti
• Pastikan kuku sentiasa pendek dan bersih
• Pastikan ubat diambil mengikut preskripsi doktor
.
#HealthDrZubaidi


Tanam Ros Lagi Mudah Buat Begini Untuk Beginner!

Biarpun sekadar suka-suka. jika  ada sepasu dua pokok bunga ros dilaman rumah pun itu sudah membuatkan kita orang perempuanrasa seronok dan gembira. Pun begitu, menanam pokok bunga ros bukanlah semudah ABC, dan untuk itu dikongsikan langkah demi langkah menanm pokok dengan menggunakan teknik stim seperti ini.

Kaedah stim yang saya pelajari dari otai-otai dalam ni. Halalkan ye saya kongsi pada kawan2 yg bertanya. Sharing is caring Aida Rahman ni dia caranya..

bahan-bahan:

Keratan pokok, botol air, gunting

Botol air tu potong kepalanya.. atau saya guna plastik jer lagi senang, ni belajar dari sini gak Medium tu saya guna tanah biasa jer.. apa-apa pun boleh, tanah hitam ke, tanah saya guna ni tanah 6 in 1 . Sesuai sangat dengan ros. 1. Basahkan tanah, buat lubang dengan jari kemudian timbus. Tutup dengan botol tu sehinggal pangkal botol masuk tanah. Tak payah siram ye.

Tadaa.. ni dia.. saya selalunya bukak bila nampak daun dah sesak tak muat. Selamat mencuba. Saya dah cuba terangkan sebaik mungkin, kalau tak faham tanya la ye

Ini anak stim Fragrant Plum.. besar bunga wlaupun 1st time


Baju Anak Bungkus Dalam Plastik Dan Susun Ikut Hari. Cara Ibu Ini Mudah Dan Praktikal Untuk Musim Raya

Pastinya baju-baju perlu disiapkan dengan sempurna supaya cukup percutian balik kampung selama seminggu.

Biasanya para ibu akan menyusun baju anak-anak diletakkan dalam satu beg untuk tempoh seminggu. Namun tahukah anda ada cara yang paling kreatif untuk menguruskan pakaian dengan lebih sistematik.

Melalui perkongsian puan Ellie Syahhidah Abd Rahman, idea menyusun baju anak-anak menggunakan plastik agak luar biasa. Bukan sahaja, mudah tetapi menjimatkan ruang.

BUNGKUSAN PLASTIK PAKAIAN ANAK-ANAK

Ok meh kakak nak cerita sikit. Ni cara kakak pack baju untuk balik raya. Idea cousin jugak ni. Tq che ani Wan Rosnita Junoh. Baju2 ni dibungkus mengikut tarikh & siang atau malam. Tujuannya untuk menjimatkan ruang simpanan dalam kereta. Kat sini ada bungkusan :
22hb siang
22hb malam
23hb siang
23hb malam
24hb siang
24hb malam (malam raya)
25hb siang (hari raya)
25hb malam
26hb siang
Baju seluar extra alya
Baju seluar extra auni naufa & najlaa

CARANYA: kau kena bawa sebuah beg kecik sebab nanti kau perlukan beg tu untuk angkut bungkusan ke dalam rumah / hotel / homestay ikut tarikh baju yang kau nak pakai. Bungkusan letak mana? Kakak letak bawah setiap seat, dalam tempat simpan tayar spare & kat mana je kakak boleh selit. Yang penting tak nampak kat mata, semak. Susun pun kena ikut tarikh tau. Supaya tak tercari2.

JIMAT RUANG DALAM KERETA

Kakak pakai alza je, makanya semua seat tu boleh baringkan & letak segala macam comforter untuk keselesaan anak2 kakak. Sebab kami biasanya gerak pagi2 buta waktu anak2 tido. Comforter & bantal bukan saje2 bawak sebab anak nak tido je tau. Tapi bila balik kampung ramai2, mesti ada masalah kurang bantal & selimut kan? Tu lah gunanya. Ok tu je la kot yg kakak boleh kongsi kat sini. Sesuai la utk keluarga sederhana besar cam kami ni.

Nota kaki : bungkusan tu kecik je sebenarnya tau. Jangan pakai plastik besar. Sebab anak 4 orang, dalam sebungkus tu ada 4 pasang pakaian je la.

BAJU IBU

Baju ibu kat mana? Baju ibu dalam beg sebab baju ibu besar, susah nak bungkus2 gitu. Tapi tetap jugak menjimatkan ruang. Yang penting bawa baju nak pakai, tetap ikut tarikh tu. Jangan bawa almari, memang tak muat kereta la. Beg untuk brg2 mandian, beg mekap, accessories tu buat seminima yang mungkin. Biar apa yg kita bawa tu berguna, jangan yang tak berguna pun bawa jugak. Semoga bermanfaat.

Kreatifnya idea ni. Boleh cuba ni untuk raya ni.


Di Rumah Kalau Anak Asyik Bergaduh & Otak Kita Rasa Serabut, Ada Baiknya Tengok Diri Kita Dulu Untuk Betulkan Keadaan!

Mengekalkan ketenagan dan rasa bahagia di dalam keluarga adalah cabaran yang sangat hebat yang perlu digalas dengan sebaik mungkin.Ketenangan rumah tangga tidak akan wujud jika tanpa usaha dilakukan.

Ada banyak perkara boleh dilakukan dan menuut perkongsian Dr Redza Zainol, ada 5 cara boleh dilakukan untuk bina suasa bahagia dalam rumah bila anak-anak dilihat asyik bergaduh sesama adik beradik dan ini menyebabkan otak dan perasaan kita sebagai ibu ayah tidak tenang anda perkata itu dibiarkan begitu sahaja.

Nak tahu apakah caranya itu, ini perkongsiannya.

Kalau anak asyik bergaduh, rasa otak serabut setiap kali ada di rumah, ada baiknya kita tengok diri kita dulu. Nak keluarga bahagia, nak pasangan tenang, ilmunya kita yang kena belajar.

Bina suasana bahagia di rumah dengan 5 cara ni.
1. Jauhkanlah diri dari anak ketika kita marah.
Bila kita marah, kita akan mula jerit-jerit. Kita akan guna bahasa kasar sampai caci maki anak sendiri. Nak tegur anak, biar kita dan anak sama-sama tenang dulu. Duduk dan biar mata kita separas. Jaga tangan supaya tak naik tanpa kita sedar.

2. Muhasabah diri kita bila terlintas hati nak bandingkan anak depan adik beradiknya yang lain. Tak ada satu anak pun yang serupa. Setiap anak karakternya berbeza, kepandaian pun berbeza. Cukuplah dengan hanya menjadikan kakak atau abang sebagai sumber inspirasi pada adik yang lain.

3. Jauhkan diri dari rasa sayang anak bersyarat.
“Mama cuma sayang abang kalau baik, kalau pandai, kalau buat kerja rumah.”
Cinta mak ayah pada anak tu tak bersyarat sebab anak tu amanah dari Allah. Baik buruk anak, dia tetap anak kita. Tugas kita ialah didik dia selagi kita berdaya.

4. Mengugut anak tu tanda skil komunikasi kita dengan anak sangat lemah.
Contoh mengugut:
“Kalau tak susun kasut dalam almari, petang ni papa tak bagi keluar..”
Cara yang lebih baik:
“Kasut ni Anas tolong letak dalam almari.”

(Selepas 2 minit)
“Papa rasa Anas lupa letak kasut dalam almari.”
(Selepas 2 minit)
“Jom kita susun kasut sama-sama.”

5. Hati-hati supaya tak terbuka aib anak depan orang lain.
“Baiknya anak you ni. Elok je dia duduk dari tadi.
“Baik? Ishhh, budak ni pandai berlakon je. Kalau kat rumah, ni lah hantunya.”
Bila orang puji anak kita baik, kadang-kadang tanpa sedar kita nak merendah diri sampai terbuka aib anak pada orang luar.

Anak kita yang mendengar, sedihlah hati dia. Kalau diulang-ulang, rasa sedih tu membukit.
Lama-lama berubah menjadi marah sampai boleh berdendam dengan mak ayah sendiri.

Kawan-kawan, ambil peluang masa anak masih kecil untuk baiki diri kita. Menjadi seorang ibu atau ayah adalah perjalanan kita untuk menjadi manusia yang lebih baik. Layanlah anak seperti mana yang kita harapkan mereka layan kita bila kita tua nanti.


“Lain Macam Sakit… Sampai Hospital Dah 9 Cm.” Wawa Zainal & Aeril Zafril Timang Anak Keempat. Tahniah!

Baru dikongsikan kisah nya dimasukkan ke hospital oleh sang suami, Wawa Zainal akhirnya selamat melahirkan bayi keempatnya petang tadi.

Berita gembira itu dimuatnaik Wawa sendiri menerusi laman Instagram miliknya beserta sekeping foto bersama suami, Aeril Zafrel dan bayi mereka di atas katil hospital.

“Alhamdulillah selamat melahirkan pagi tadi. Jam 2am menahan sakit.. tak sampai hati nak kejut Aeril.. tunggu la sampai 5 pagi.. sampai2 hospital dah 9cm 😅“Lain macam sakit dia walaupun anak ke4 dah. Nama belum ada, ada cadangan ke?😆 ,” tulis pelakon berusia 30 tahun itu.Menerusi perkongsian suaminya yang juga pelakon, Aeril atau nama sebenarnya Suhairil Sunari turut berkongsi foto bersama bayi berkenaan selain mengucapkan terima kasih atas doa orang ramai.


Berat Badan Anak Naik 2Kg Dalam Sebulan. Boleh Ikut Cara Ibu Ni, Confirm Tak Bimbang Lagi Jika Anak Kurus!

Ibu mana yang tak risau bila melihat rekod timbangan berat badan anak bermasalah, sama ada terlalu kurus atau timbangannya tidak naik-naik sedangkan ketinggian dan umur semakin bertambah!

Puas disuakan makanan namun selera anak tiada juga dan ini lagi menyukarkan ibu untuk memastikan berat badan bertambah. Atas sebab ini, sebaiknya ibu usahakan untuk menyediakan menu yang telah dikongsi oleh Pun Nur Farah yang berjaya menaikkan berat badan anaknya 2kg selama dalam masa sebulan. Jom semak!

Sapa sini ada masalah anak kecik kurang berat badan? Anak kurang selera makan. Meh mummy share resepi yg buat berat badan anak mummy dari 6 kilo lebih ja naik terus jadi 8 kilo lebih dalam masa sebulan ja.

Resepi ni pakar pemakanan yang bgi kt mummy. Anak mummy sampai kena jumpa pakar pemakanan pasai haluih sangat. Mummy try ikot hat dia habaq tu alhamdulillah naik la jugak berat dia.

Bahan-bahan:

-nasi panas dicampur dgn beberapa titik minyak zaitun. ( kalau xdak letak butter @ myk masak. Jgn tibai mnyk gas sudah nahh)

-ubi kentang yg digoreng terlebih dahulu.

-isi ayam ( hiris halus2 & goreng)

-bawang holand ( hiris halus & goreng)
*xdak bawang holand bawang merah besar pn xpa. Tapi mummy suka guna holand sebab dia manis sikit.

1. Gaulkan nasi tadi bersama-sama ubi kentang yg telah digoreng tadi dan lenyek2 kan sampai ubi tu hancoq. Takmau ada keras2 tau sebab takmau anak terlekat.

2. Lepastu masukkan semua bahan2 tadi. Gaul sampai semua sebati.

3. Lepastu terus kepal2 jadi bentuk bola kecil2. Make sure nasi tu panas2 baru senang dikepal ok.

4.Tunggu sejuk baru hidangkan untuk anak2. Biaq anak makan sendiri baru dia enjoy nk makan. Berselerak tarak pn lantak pi. Janji mau makan jaa.

Resepi ni untuk anak kecil yang sudah tumbuh gigi. Untuk yang atas 2 tahun boleh tambah sedikit garam @ perasa.

Ekstra Tip

* Kalau tiada ayam boleh juga diganti dengan ikan.

Sumber :Nur Farah Haniem via MAHN


Win Carta Kemas Rumah Cara Mudah Ni! Patutlah Ramai Share.

Kemas rumah sudah pasti menjadi rutin semua wanita bagi surirumahtangga malah yang  bekerjaya. Tidak dinafikan masa untuk mengemas rumah memerlukan masa dan waktu tertentu terutama bagi yang berkerja.

Siapa tak nak rumah kemas kan. Ia memberai aura positif jika rumah kelihatan tenang dan kemas.

TIPS MUDAH KEMAS RUMAH

Hari ini saya ingin kongsikan cara paling simple untuk menjaga rumah kita supaya sentiasa kelihatan kemas dan bersih.

Secara jujurnya, aktiviti mengemas rumah bukanlah mudah. Tapi saya percaya rumah yang bersih dan kemas menolong kita berasa rileks dan tenang.

Tips mengemas ini telah dipecahkan kepada empat bahagian iaitu mengemas setiap hari, seminggu sekali, sebulan sekali dan 4 bulan sekali. Bila kita bahagikan kepada empat bahagian, kita tidak ada masalah bila memikirkan apa yang perlu kita kemaskan dan rasa terbeban untuk mengemas itu kurang. Tapi secara jujurnya, tak semua orang ada masa untuk melakukan aktiviti mengemas ini setiap hari tetapi kalau seminggu sekali Itu mungkin tak ada masalah.

Tapi perlu diingat, tiada siapa pun dan tiada rumah yang nampak sempurna. Kalau kita mampu buat salah satu daripada list, itu dah cukup baik daripada kita tak mengemas langsung. Kesan ‘keterpaksaan’ mengikut list mengemas rumah kali ini boleh membuatkan kita berasa tenang berada di dalam rumah kita nanti. Bayangkan balik dari pejabat dan duduk di sofa, mata ni rasa sejuk sahaja tengok sekeliling rumah sebab semua dah bersih dan kemas. Akhirnya, kita juga yang senang hati.

JADUAL KEMAS RUMAH


“Kau Ni Nak Tanya Ke Nak Menyakitkan Hati?” Pernah Stres & Kecil Hati Ditanya Soal Anak, Izzue Islam & Isteri Mahu Terus Positif!

Siapa yang tak nak anak kan, lebih-lebih lagi bagi pasangan suami isteri. Kata orang hadirnya anak melengkapi kehidupan berumahtangga.

Namun semua itu berlaku dengan izinNya, jika belum rezeki maka kena reda dan sabar menanti.

Bagi pasangan selebriti, Izzue dan isterinya, Awin Nurin sudah mendirikan rumah tangga sejak 7 tahun lalu. Namun belum ada rezeki untuk menumpang cahaya mata.

Berkongsi isi hati menerusi program bual bicara Wanita Hari Ini di TV3 baru-baru ini, Izzue dijemput sebagai tetamu berkenaan topik ‘Anak Penentu Bahagia’ bersama penonton.

“Tidak dinafikan seperti yang kita tahu anak ni akan bagi kita kebahagian, keceriaan dalam rumah tangga tapi macam saya dah alami dan kami dah berkahwin hampir 7 tahun masih belum lagi menimang cahaya mata.

“Pada awalnya, memang ada rasa stres bila balik kampung jumpa kawan-kawan, kita dah 3-4 tahun kahwin kawan baru sahaja kahwin dah dapat anak.

“Bila ada yang bertanya tu memang tak nafikan ada rasa stres, kecil hati juga kadang-kadang tu.

“Ada yang tanya serius memang nak tahu kita bila nak dapat, tapi ada juga yang kadang-kadang bertanya tu boleh menyakitkan dan menguris hati kita,” luahnya.

Begitu pun baik Izzue mahupun isteri sentiasa bersikap positif dan berfikir rasional bagi menjawab pertanyaan mengenai isu anak.

“Macam mana kami menangani tekanan ni dari awal lagi saya dan isteri harus positif walaupun macam saya cakap tadi ada pertanyaan yang kita boleh terima ada tidak yang kadang-kadang tu kita rasa kau ni nak tanya ke nak menyakitkan hati aku?

“Jadi kami memang kena positif, macam mana cara kita jawab pertanyaan tu pun kena positif supaya orang tu tak rasa yang kita stres.

“Jangan tunjuk kat orang yang kita stres dan walaupun kami berdua belum dikurniakan cahaya mata, kami bahagia Alhamdulillah,” katanya.

Pasangan ini mendirikan rumah tangga bersama pada 2 Jun 2013.


Doktor Ini Kongsikan Kenapa Suami Perlu Faham Bab Merancang Keluarga. Lebih-Lebih Lagi Kalau Boleh Memudaratkan Isteri!

Belum pun hilang trauma ketika melahirkan anak, sudah ada pertanyaan bila pula nak tambah yang baru. Itu antara persoalan yang diajukan buat kaum ibu-ibu.

Sebagai ibu yang baru melahirkan anak, sangat penting  dalam merancang jarak kehamilan anak seterusnya. Lebih-lebih lagi jika proses bersalin dilakukan secara pembedahan. Dalam hal ini, yang paling utama jangan abaikan fizikal dan emosi ibu-ibu.

Ini kerana badan perlukan rehat, kesihatan dan luka dalaman perlu dipulihkan terlebih dahulu, sebelum bersedia untuk melalui proses kehamilan dan bersalin sekali lagi.

Pelbagai kaedah boleh dicuba bagi merancang kehamilan seperti pengambilan pil perancang keluarga, susuk implant berhormon, suntikan cegah kehamilan, penggunaan kondom mahupun rancang secara sendiri (Natural method).

Rupanya ini kandungan ketiga, anak pertama baru berusia 3 tahun. Anak kedua baru beberapa bulan, masih menyusu badan.

Ikuti kisah pasangan ini dan juga tip dikongsikan oleh Dr Farhanah terutama untuk kaum bapa dalam memahami bab merancang keluarga.

Satu hari, sorang wanita datang klinik, katanya nak confirmkan pregnancy.
UPT dah buat, positive. Dia mai nak scan ja.

Masa dia masuk bilik, kakhana terkejut tengok seorang wanita yang pucat lesi, lemah tak bermaya. Mungkin dia mabuk teruk, kesiannya.???

Dia datang ditemani suami. So suweet.

Lepas kakhana scan, tahniah!
Kandungan dah nak masuk 9 minggu!

Tapi kakhana pelik, takda senyuman di wajahnya.
Infact, dia nampak very unhappy.

Rupanya ini kandungan ketiga, anak pertama baru ~3 tahun. Anak kedua baru beberapa bulan, masih menyusu badan.

Si isteri terjelepuk lesu atas kerusi. Nampak riak kepenatan yang jelas di wajah.

Suami pulak bersorak gembira “Kami kawen baruuu nak masuk 4 tahun Dr, anak dah nak masuk 3! Alhamdulillah, rezeki.”

Kakhana senyum, “Alhamdulillah. Lepas ni bolehlah bagi isteri rehat sekejap ya encik.”
Ada nada serius dalam gurauan.

Suami jawab “Eh, dia ni ibu cemerlang Dr, semua dia boleh buat. Mengasuh anak 2 orang tu pun dia yang buat sorang. Saya selalu takda Dr, outstation”.

Bangga betul suami dengan isterinya.
Alhamdulillah, pujian melambung untuk isteri mithali.

Si suami kerja menjaga keselamatan negara.
Jarang-jarang ada di rumah.

Kakhana pandang isteri, ada jelingan di hujung mata.
Dari helaan nafasnya, kakhana tau perasaan si isteri bercampur baur. Paham sangat feeling tu.

Kakhana tanya, “Puan OK?”

Isteri just jawab, “Entahlah Dr, macam tak bersedia. Anak semua kecik-kecik lagi”

(Tak sikit isteri yang mai klinik nak minta gugurkan kandungan sebab terlalu penat emosi, letih jasmani, lelah rohani, tak bersedia nak menanggung jerit perih mengandung lagi)…

Kakhana pun pujuk, “Lepas yang ketiga ni, mungkin boleh ambik perancang. Kasi badan rehat sikit. Nanti bincanglah dengan suami”

Isteri nampak berminat. Kakhana pun terangkan satu persatu.
Walaupun dia baru disahkan mengandung tak lepas pun lagi trimester pertama, tapi kes-kes tertentu kakhana akan ambik masa cerita pasal perancang keluarga di peringkat awal. Akhirnya dia hampir setuju dengan method IUCD.

Tapi suami pula tak sokong.

“Eh tak perlulah Dr. Isteri saya ni OK je Dr. Selama ni pun tak rancang, OK je dia. Nak masuk-masuk alat ni tak bahaya ke? Saya rasa tak perlu perancang la Dr. Sayang steady je, kan sayang?”

Eh eh eh.

Abam polis tak boleh ke baca bahasa badan dan riak wajah sang isteri. Aduhaiii janganlah syok sendiri abam…?
#tepukdahi

Dalam merancang keluarga, mengasuh dan mendidik anak-anak, suami isteri perlu work as a team. Tak boleh salah satu bertepuk sebelah tangan.

Kakhana pernah dapat ibu yang dah 2 kali czer, baby baru 6 bulan dah mengandung. Sebab suami tak izinkan ambil perancang. Kat luar sana ramai isteri dalam keadaan tersepit.

Pendapat peribadi kakhana, dalam kes tertentu yang kandungan boleh mengancam nyawa isteri, ambiklah perancang walaupun TANPA IZIN SUAMI.

Isteri wajib taat pada perkara yang tak bertentangan dengan agama. Bukankah agama tegah meletakkan nyawa dalam bahaya? Kalau mengandung tu boleh membahayakan nyawa si ibu, sedangkan suami tak izinkan ambil perancang, batal tak kewajipan mentaati suami saat itu? Hmmm #sistanyaje
#BiarUstazUstazahVerify

.
BUAT PARA SUAMI MITHALI:

1. MERANCANG KELUARGA #ILMU YANG ANDA PERLU TAHU

Salah satu ilmu yang lelaki WAJIB ambil tahu bila kawin selain bab nafkah, penjagaan anak dan pengurusan rumahtangga, kena masuk sekali kesihatan reproduktif, ilmu asas fisiologi kehamilan dan penyusuan, dan tambah jugak ilmu perancang keluarga dari sudut sains dan islam.

Nak kawin bukannya kena pandai syahadah, baca fatihah dan terer jadi imam je. Ilmu biologi pun penting jugak bang.

.
2. MERANCANG KELUARGA PERLU #KERJASAMA KEDUA-DUA PASANGAN SUAMI ISTERI

Ada kes ibu berisiko tinggi tak nak ambil perancang sebab suami tak bagi, nak rancang sendiri. Tapi pihak suami tak boleh konsisten dan tak mampu beri kerjasama, asyik terbabas dek nak puaskan nafsu sendiri.

Yang menanggungnya isteri juga. Dari mabuk muntah dah macam mayat hidup, letih mengandung dengan segala risiko yang mengancam nyawa, sakit bersalin, cucuk spinal nak operate, kena jahit berlapis-lapis, pastu baby meragam dalam pantang, lelah menyusu lagi. Tu belum masuk nak mengasuh anak-anak kecik lain yang juga dahagakan perhatian.

Tak mustahil, ni boleh jadi punca isteri gila meroyan dan murung lepas bersalin (Postpartum Depression).?

Parenthood itu pengalaman indah, tapi ianya tidak mudah. Satu perjalanan yang memerlukan kekuatan fizikal, mental, emosi dan rohani yang kuat. Support suami juga sangat penting. Biarlah setiap kandungan itu benar-benar planned and wanted pregnancy.

.
3. MERANCANG KELUARGA BUKAN BERERTI #MENYEKAT REZEKI

Tolong perbetulkan konsep ni. Yes betul, anak itu rezeki. Tapi merancang dan menjarakkan kehamilan tak bermaksud TOLAK REZEKI Allah. Rezeki perlu kita urus sebaiknya.

Macam duit, duit pun rezeki. Tapi kita boleh plan berapa RM nak sedekah, berapa RM nak bagi kat isteri, mak ayah, berapa RM nak masuk simpanan sendiri dan anak-anak, etc etc. Bukannya dapat duit habis berjoli sebab “duit kan rezeki”.

Sama juga, merancang dan menjarakkan kehamilan ni satu kaedah mengurus rezeki yang Allah bagi. Anak-anak memang rezeki, tetapi anak-anak pun amanah. Pendidikan, kesihatan, makan minum, didikan agama, semua tu nanti Allah akan persoal kat akhirat. Jangan lupa juga, kesihatan diri pun amanah. Sebaiknya ukurlah kesihatan, kemampuan, kesediaan diri sebelum mengandung lagi.

.
4. MERANCANG KELUARGA BUKAN #MEMBUNUH

Lagi satu, ada juga yang takut berdosa sebab anggap kaedah perancang keluarga ibarat membunuh janin. Tidak tuan-tuan dan puan-puan. Merancang ni kita mengelakkan persenyawaan dan mencegah kehamilan, bukannya menggugurkan kandungan. Janin tak terbentuk pun lagi, jadi tak timbul isu membunuh di sini.

.
5. MERANCANG KELUARGA TIDAK BERTENTANGAN DENGAN #ISLAM

Kalau kesihatan isteri dah terjejas lepas bersalin, Islam tak larang family planning. Bahkan dalam kes berisiko tinggi, kaedah perancang keluarga sangat dituntut kalau kehamilan tu boleh mengancam nyawa si ibu.

Kehamilan, bersalin, berpantang & menyusukan anak bukan hal kecik. Allah sendiri mengiktiraf pengorbanan wanita dalam beberapa tempat dalam Al-Quran. Kesusahan atas kesusahan, wahnan ‘ala wahnin. Itu yang wanita alami.

Ada satu pasangan, baru kawin lebih kurang 7 tahun, isteri dah megandung anak ke5. Masa nak guna perancang, ramai suami “islamik” yang bagi bermacam dalil untuk melarang. Ada yang anggap ia menolak rezeki dan sebagainya. Masa pasangan ni dah hamil anak ke5 dalam keadaan jarak anak-anak ~setahun sorang, tiba-tiba suami “islamik” tadi mula mencari-cari dalil untuk “menghalalkan” induced abortion (mereka nak gugurkan kandungan) atas alasan tak bersedia dan menjejaskan kesihatan isteri.

Wahai suami, dari awal lagi islam tak melarang kaedah perancang keluarga. Hukum amnya adalah harus.

Berbincanglah & decide sama-sama. Boleh bincang dengan doktor jika ragu.

.
Tak dinafikan, ada juga sahabat kakhana yang memang nak anak ramai 1-2 tahun seorang. Ada yang suami isteri bisnes sendiri, usahawan internet dan mostly duduk di rumah. Suami isteri mengasuh dan didik anak sama-sama, mereka mampu dan mahu. Jika si isteri bukan kategori berisiko tinggi, dipersilakan.

.
Tapi dalam kes kat atas tadi, dalam keadaan suami pun selalu outstation, tugasan rumahtangga semua letak atas bahu isteri sampai dia sangat letih fizikal, letih emosi dan stress, tak salah kalau suami “kasi can” isteri tu “take a break” dulu dua tiga tahun ke. Bagi hak anak menyusu sampai 2 tahun dulu ke.

.
Isteri & anak-anak kan amanah. Bukan je wajib bagi perlindungan, tempat tinggal dan makanan halalan toyyiban, tapi jangan lupa nafkah kasih sayang, didikan agama, ajarkan tentang Allah dan Rasul, jaga solat, ajar al-Quran, dan lain-lain.

Suami janganlah begitu bangga zuriat berderet, “hebat aku dapat ramaikan umat Nabi” tapi tetiba lepas tu semua urusan anak-anak pas kat isteri 100%. Eh?

Takutlah pada Allah. Semua amanah ni akan ditanya satu persatu kat akhirat sana.

Sekadar sharing dan pendapat peribadi dari sudut pandang seorang wanita, seorang isteri, seorang ibu dan seorang doktor. Nasihat terutama untuk diri sendiri.


“Punya La Sebak & Terharu. Macam Dapat Banglo Sebiji.” Lelaki Ini Jelaskan Sebab Hadiahkan Mesin Dryer Mak & Isteri

Bergelar suami isteri kena saling memahami dan bertolak ansur, menghargai segala pengorbanan pasangan yang berpenat lelah menguruskan rumah tangga. Jadi tak salah andai suami laburkan sedikit wang untuk membeli barang keperluan ini yang juga amat berguna untuk anda sekeluarga.

“Mak letih tak sidai kain tiap hari?”
Bila je saya tanya soalan ni dekat mak masa call mak kelmarin terus keluar segala keluhan mak di kampung.

Baju bertimbun. Kena sidai setiap hari. Buat kerja berat tak berhenti. Rutin yang nampak simple tapi memeras kudrat dan keringat.

Semua keluhan tu mak saya pendam di lubuk hati paling dalam rupanya. Bila saya tanya, baru la mak mula cerita. Kenapa? Sebab sebolehnya mak kita tu tak nak susahkan kita.

Ya Allah. Berdosanya saya. Kenapa dah hampir umur 30 tahun ni saya baru sedar?

“Mak, saya belikan Mak dryer ye?”

“Apa tu dryer?”

“Alah, yang macam kat dobi tu. Mesin pengering baju. Dah spin baju terus je masukkan dalam dryer ni mak. Kejap je dah kering. Mak tak perlu fikir dah nak sidai baju lepas ni.”

Daripada nada suara mak di handphone. Saya dapat rasakan mak saya tengah sebak. Rupanya ni la ‘most painful point’ mak saya.
Saya lupa, kalau kita nak bahagiakan orang lain tak semestinya kena tabur kemewahan. Cukup cari kat mana titik yang mana membuatkan si dia paling menderita dan kita angkat derita si dia tu.

Derita isteri dan mak saya sama. Mereka tak larat nak sidai baju yang bertambun. Kedua masalah mereka ni saya angkat dan selesaikan dengan dryer ni. Punya la sebak dan terharu mak dan isteri saya dapat benda ni. Dah macam dapat banglo sebijik dah!
Ikut kajian wanita lebih bahagia dengan komitmen kita yang kecil tetapi berterusan daripada kita bagi dia hadiah mahal-mahal dan mewah tapi tapi kadang-kadang je.


Doktor Ini Kongsi Cara Kerja Kakitangan Perubatan. Tangkas!

Kini setiap hari, rasa hati setiap rakyat Malaysia penuh kesedihan dan kebimbangan. Ketika artikel ini ditulis, menurut laporan KKM kematian terkini yang dilaporkan adalah 8 kematian akibat wabak jangkitan COVID-19.

Kini, peningkatan jangkitan terbaharu  iaitu 153 kes, ini jelas membimbangkan, sekali gus memerlukan lebih ramai lagi kakitangan perubatan dan tempat untuk rawatan lanjut.

Sebagaimana perkongsian seorang doktor ini , jelas membayangkan betapa komited kakitangan perubatan menyediakan keperluan perubatan segera tanpa berlengah  dan tanpa kira masa dan lelah.

Ikuti perkongsian ini dan semoga semua kakitangan yang terlibat sentiasa dilindungiNya.

Semalam ICU sementara kami dibuka sepenuhnya 10 katil. Saya pakar pertama yang dipanggil memulakan tugas disitu.

ICU asal kami telah ditukar menjadi ICU Covid, maka pesakit yang menghuni ICU asal terpaksa dipindahkan ke ICU sementara secara berperingkat.

Perkara yang saya nak ceritakan ialah perasaan kagum dan respek kepada pasukan jururawat ICU, PPP, PPK dan farmasis kami yang berjaya menukarkan satu ruang yang kosong di sebuah bangunan lama kepada ICU yang lengkap.

Bayangkan mereka berjaya set up katil, ventilator, troli, linen, ubatan, alatan di situ dalam masa hanya 2 hari!! Dengan barang yang dipinjam sana-sini. Macam silapmata pun ada. Diorang ni superman ke apa?

Berkali-kali mereka minta maaf apabila barang tak cukup bila nak rawat pesakit. Iyelah, dah run ICU baru tahu mana barang ada, mana yang takde kan? Jadi kami kata, eh jangan cakap takde, banyaakk sangat barang yang kita dah ada.

Kannn? Syukur sangat-sangat.

Sesungguhnya saya amat bangga bekerja dengan mereka!!!

P/S: Hari ini mereka buat magic lagi, cipta satu lagi ICU bay dengan 6 katil!


Gaji 6K Tetap ‘Survive’, Abai Kehendak Demi 4 Anak. Lelaki Ini Dedah ‘Struggle’ Belanjawan Bulanan  Sebuah Keluarga. Deep!

“Assalamualaikum Tuan. Saya tergerak nak share belanjawan keluarga saya bulan ni. Sekadar nak berkongsi ekonomi keluarga saya dan betapa strugglenya kehidupan sekarang.”

Itu DM Puan R kepada saya. Saya go through belanjawan keluarga Puan R.

YA! Memang struggle! Kenapa saya katakan begitu?

Ini latar belakang keluarga Puan R:
Punca pendapatan: Suami sahaja bekerja. Puan R suri rumah sepenuh masa.

Gaji Suami: RM 8,000
Gaji Bersih Suami: RM 6,000 (approx. sahaja. Jumlah tak tentu, bergantung kepada OT untuk pendapatan tambahan)

Jumlah Anggota Keluarga: 6 orang
Jumlah Anak: 4 orang (3 bersekolah, 1 anak masih berumur 4 tahun)

Lokasi tempat tinggal: Lembah Klang
Jenis Rumah: Apartment (Dibeli 18 tahun yang lalu)

Kereta: Proton Exora (Disebabkan keluarga ramai)

Ini Pecahan Belanjawan Bulanan Puan R sekeluarga:

BAJET KELUARGA

HUTANG LUAR JANGKA

Pinjam sebab bulan lepas defisit: RM300

LEBIHAN: RM226

Kesimpulannya, dari pendapatan bersih RM6,000 keluarga Puan R:
66.4% digunakan untuk Anak dan Keluarga
11.5% digunakan untuk Utiliti
6.7% digunakan untuk Masa Hadapan
6.7% digunakan untuk Ibu Bapa
5% digunakan untuk Hutang Luar Jangka
Lebihan??? Hanya 3.7%.
Total: 100%

Maka saya bertanya kepada Puan R.

Saya: Herm. Nampak nya belanjawan Puan lebih kepada ANAK dan BARANG ASAS keluarga ni Puan. Memang struggle. Lebihan pun tak nampak macam lebihan. Macam mana dengan Tol, Parking, Bill Handphone?

Puan R: Tu lah Tuan..Nak tak nak. Suami kena buat OT. Kalau ada OT ada lah lebihan sedikit. Kalau tak ada? Jawabnya kena meminjam lah macam bulan lepas😢

Sambung Puan R lagi..

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Nak Karpet Cantik Dan Cuci Lebih Mudah,  Alihkan Kedudukannya Lebih Kerap Antara Tipnya!

Hamparan permaidani di sudut-sudut tertentu rumah kita memang buat rumah tambah seri. Cantik memang cantik tapi serius, kalau nak pakai permaidani kenalah upgrate kerajinan diri sendiri. Lagi-lagi kalau ada anak kecil.

Permaidani yang tidak dijaga dengan sempurna biasanya akan cepat rosak dan menjadi kusam. Apalagi sekiranya jarang dibersihkan. Habuk terperangkap dan kuman bersarang sehingga boleh menjejaskan kesihatan di samping bau yang kurang menyenangkan.

Selain menggunakan khidmat dobi, sebenarnya ada banyak cara yang boleh kita lakukan sendiri demi memastikan permaidani atau karpet kita terjaga dengan cantik tanpa habuk yang memudaratkan kesihatan. Boleh buat sendiri saja di rumah. Karpet pun nampak sentiasa cantik, bersih dan tidak cepat rosak.

Langkah-langkahnya:

1. Bersihkan permaidani sekurang-kurangnya tiga kali seminggu dengan menggunakan penyedut debu atau vakum.

2. Cuci permaidani menggunakan sabun khusus sekurang-kurangnya enam bulan sekali bagi menghilangkan bau hapak dan mengembalikan kesegaran.

3. Elakkan permaidani daripada terdedah kepada sinaran matahari langsung kerana ia akan memudarkan warna pada permaidani.

4. Ubah kedudukan permaidani dua atau tiga bulan sekali. Dengan cara ini, bahagian yang kerap dipijak atau menjadi laluan akan berganti kedudukan.

5. Untuk menghilangkan bau hapak pada permaidani, ambil sedikit serbuk soda dan taburkan di atas permaidani. Biarkan selama kira-kira setengah jam dan bersihkan mengguna vakum.

6. Jika bau lebih teruk atau sisa makanan atau cecair, larutkan 20ml cuka dalam campura air secukupnya kemudian cuci.

7. Cuci dengan cara mengelap menggunakan kain yang dibasahkan dengan larutan tadi. Elak menggunakan berus. Bersihkan kotoran atau bau secepat mungkin kerana semakin lama ia dibiarkan, semakin sukar untuk membersihkannya.

8. Bagi permaidani baru, pastikan tempat dan permaidani benar-benar bersih sebelum dipasang atau dibentangkan bagi mengelak kesan sampingan seperti alahan.

9. Permaidani yang dipasang melapisi keseluruhan ruang, pastikan terlebih dahulu pengudaraan persekitaran ruang benar-benar dalam keadaan baik. Buka pintu atau tingkap jika perlu. Pastikan juga ia tidak berdekatan punca lembap seperti berdekatan bilik air atau tempias hujan. Elakkan menggunakan ruang berkenaan sekurang-kurangnya tiga hari selepas pemasangan.


Setahun Lebih Tunggu Buat Majlis, Akhirnya Merisik Secara Maya. Ramai Puji Erma & Keluarga Tetap Jaga Adat!

Adat merisik ini telah lama dipraktikkan di dalam masyarakat Melayu dengan tujuan asalnya untuk wakil pihak lelaki mengenali anak gadis keluarga pihak perempuan dan seterusnya mencapai kata sepakat untuk kedua-dua belah pihak bagi menyatukan anak teruna dan anak gadis mereka.

Apa yang pasti melalui majlis merisik ini sendiri sebenarnya akan menjadi satu permulaan pengalaman yang manis dan indah sama ada buat ibu ayah mahupun anak-anak yang bakal diraikan sebagai raja sehari kelak.

Baru-baru ini, pelakon, penerbit dan usahawan terkenal iaitu Erma Fatima berkongsi momen indah majlis merisik anak lelaki sulungnya iaitu Syamil Ikhwan yang dilangsungkan secara online namun penuh dengan adat dan budaya Melayu, nyata menerima pujian daripada peminat dan wargamaya.

Menurutnya, “Setahun lebih tunggu..ada aja alasannya..PKP lah..itulah..inilah..jadi majlis semalam aku plan 3 hari sebelumnya dan syukur settle. Walaupun dah langgar adab..takpelah. Yang penting benda baik kita cepatkan. Insyaallah.”

Bahkan merakamkan rasa bahagia dan syukur, Erma turut menulis caption yang cukup membahagiakan di instagramnya bila selesai urusan merisik dilakukan. Ucapnya, “Yeahhhhhhh nak dapat menantu…walaupun majlis merisik ni stress dengan line teruk..tapi alhamdulillah…”

Majlis yang dipercayai berlangsung pada petang Sabtu lalu turut disempurnakan dengan kehadiran bekas suami Erma, Bade Azmi dan isterinya, Aida.

Menerusi video yang dikongsikan di Instagram, majlis merisik tersebut dilihat berjalan dengan lancar dan indah walau pun talian internet terputus-putus seketika.

Dilihat juga Erma  dan anak-anaknya mengenakan pakaian sedondon dengan tema warna merah & hitam, terpancar kegembiraan dan tenang semasa majlis tersebut berlangsung.  Rata-rata rakan artis dan netizen berkongsi rasa bahagia dan saling memberi ucapan tahniah dan tidak kurang juga ingin menjadikan sebagai inspirasi bagi menjayakan majlis secara maya memandangkan negara masih dalam tempoh ‘lockdown’.


Nor Farhatul Dilantik Sebagai Ikon YADIM Termuda, Tarik Minat Anak Remaja Cinta Al-Quran!

Bila melihat anak muda yang berjaya dan dapat mencipta nama, kita sebagai ibu bapa turut  terinpirasi untuk mendorong anak-anak kita juga agar dapat mencipta kejayaan buat diri mereka suatu hari nanti.

Seperti apa yang dibuktikan oleh Juara Qariah Tilawah peringkat antarabangsa, Nor Farhatul Fairuzah Panut dan juga merupakan penuntut jurusan al-Quran dan Sunnah dari Universiti Kebangsaan Malaysia (UKM) ini.

Baru sahaja berusia 21 tahun dan menjadi antara sembilan individu yang dilantik sebagai Ikon Yayasan Dakwah Islamiah Malaysia (YADIM) 2021-2022 sekali gus menjadikan dirinya ikon paling muda!

Melalui perlantikan ini, Nor Farhatul Fairuzah atau mesra membahasakan dirinya Farha menyifatkan sebagai satu amanah dan menerimanya dengan hati terbuka.

Berkongsi momen menerima watikah tersebut, Farha berkongsi beberapa keping gambar di akaun instagram miliknya serta mohon didoakan agar menjadi orang yang lebih baik dan dapat berkongsi manfaat dan kebaikan buat semua.

Alhamdulillah selesai program pagi tadi, atas lantikan ikon YaYasan Dakwah Islam Malaysia , rasa tak layak diri ini sebab ramai lagi yg lebih hebat dan layak utk menyandang perlantikan ini🤲🏻 doakan farha smoga menjadi orang yg lebih baik.. dan dapat berkongsi manfaat dan kebaikan buat semua💕
.

Meninjau di ruangan komen, rata-rata warganet mengucapkan tahniah di atas lantikan tersebut dan tumpang berasa bangga dengan pencapaiannya.


Anak Di Serang Kutu Rambut,  Ibu Boleh Usahakan 3 Cara Tradisional Ini, Antaranya Guna Bawang Merah Je!

Kutu menjadi sebahagian masalah anak perempuan yang sukar dibendung. Tidak tahu di mana puncanya, secara tiba-tiba anak dihinggapi makhluk yang satu ini dan menggaru kepala setiap masa.

Rungsing pula dibuatnya bila anak mengalami masalah ini. Lebih-lebih lagi ia mudah berjangkit biarpun ketika mereka berada di sekolah.

Jika tidak dibendung, habislah satu rumah pula yang akan diserang kutu-kutu ini.

Selain mencuba rawatan dan ubat kutu khas yang dibekalkan oleh doktor, ada baiknya anda cuba beberapa petua tradisional ini. Ia sangat membantu!

1. Bawang Merah

Bahan:
5 biji bawang merah

Caranya:
1. Basuh bersih bawang merah.

2. Kisar bawang merah ini hingga halus.

3. Kemudian ratakan bawang kisar pada seluruh kepala. Kenakan pada kulit kepala dan kawasan sekitarnya.

4. Bungkus kepada dengan tuala bersih dan biarkan selama satu jam.

5. Bilas dengan air bersih.

6. Pakai syampu dan cuci rambut seperti biasa.

* Bau bawang yang kuat disertakan dengan gas-gasnya buat kutu tidak dapat bertahan lama dan akan keluar dengan sendirinya.

2. Bawang Merah & Minyak Kelapa

Bahan:
5 biji bawang merah
3 sudu makan minyak kelapa

Caranya:
1. Kisar bawang merah hingga halus.

2. Campurkan dengan minyak kelapa dan gaul sebati.

3. Sapu dan lumurkan pada kepala anak hingga rata.

4. Ambil tuala bersih dan tutupkan kepala. Biarkan selama satu jam atau lebih.

5. Kemudian basuh kepala dengan bersih.

6. Cuci dengan syampu biasa.

3. Cuka & Lemon

Bahan:
1 biji lemon
Sedikit cuka

Caranya:
1. Hiris lemon nipis-nipis.

2. Gaulkan lemon bersama cuka.

3. Lumurkan bahan ini kepada kulit kepala anak dan seluruh kawasan kepala.

4. Tutup kepala dan biarkan seketika selama 1 jam.

5. Bilas bersih dan cuci semula dengan syampu.


Hampir Kehilangan Lengan Akibat Jangkitan Bakteria Ketika Siang Udang, Kisah Ini Bikin Netizen Terkejut!

Bila sebut udang, kebiasaannya kita akan fikir masak sambal paling sedap. Tetapi antara hidangan yang sedap dimasak juga ialah udang buttermilk.

Namun, sebelum memasak pastinya akan menyiang makanan laut ini. Namun siapa sangka, cara untuk siang udang rupanya boleh mengundang bahaya.

Sebagaimana perkongsian ini telah menunjukkan jarinya menjadi kehitaman akibat serangan bakteria ketika menyiang makanan laut berkenaan.

Lebih mengejutkan, doktor yang merawatnya jika lambat mendapat rawatan dia mungkin kehilangan lengan.

Seterusnya ikuti perkongsian ini.

Selepas sehari, jari saya menjadi hitam dan mengalami demam ringan. Pergi ke klinik 24 jam dan di nasihatkan untuk pergi ke Hospital segera. Malam tu juga di operate dan terlantar di hospital selama 7 hari dan 2 hari di ICU.

Saya di maklumkan terkena serangan bakteria hidup pemakan. Doktor cakap kalau terlambat satu hari, saya mungkin kehilangan lengan. Bakteri tersebut sudah menjalar sampai ke ketiak dan melarat ke bahagian tubuh saya yang lain.

Gara-gara tercucuk udang mentah yang di beli dari pasar. Waktu mencuci dan membersihkan udang, saya tercucuk berkali-kali dan fikir tiada apa-apa.

Mohon maklumkan keluarga agar berhati-hati saat membersihkan udang mentah atau makanan laut.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Wanita Ini Sedia Tiga Kotak Ikut Kategori Bila Kemas Rumah. Superb!

Bila hujung minggu, mesti para ibu merancang mengemas rumah. Inilah waktu keemasan untuk memastikan segala ruang dalam rumah teratur.

Malah, bukan sahaja mengemas barang-barang tetapi juga perlu remove barang yang tak perlu.

Mana taknya, jika tidak remove makin sempit   rumah dengan barang-branag tak tidak digunakan sekian lama.

Melalui perkongisan puan Syahira Mohamed berkongsi cara mengemas rumah mengikut caranya.

Boleh ikut cara ni.

Aktiviti hari ni. Decluttering!

Fokus apa yang perlu di simpan dan remove barang tak perlu. Kebetulan hari ni tak ada program lain. Cuti tiga hari ni agak lapang. Dua anak asrama pun tak balik.

Projek mengemas memang perlu masuk dalam agenda. Block masa dan perlu komited. So kita tak diganggu dengan program lain. Stress pun kurang sebab dah masuk dalam priority list. Tak ada asyik tertangguh saja.

Dah pasang niat dan masuk dalam kalendar. Kemudian lepas solat doa ngan Allah. Benda kecik benda besar, sebaiknya sentiasa minta tolong Allah permudahkan.

“Ya Allah, aku nak ngemas rumah. Berikan aku keberkatan masa, kesihatan yang baik. Kadang aku rasa tak larat, berilah aku kekuatan. Permudahkan ya Allah. Aaminn”

Kemudian pilih kategori barang apa nak declutter dulu. Buat satu persatu. Mula dengan pakaian. Kemudian perkakas dapur. Buku atau majalah dan sebagainya. Kalau buat sekaligus boleh stress dibuatnya. Then langsung tak jadi nak proceed.

NAK RUMAH CANTIK KENA KERJASAMA.

Then. Apa yang penting? Kerjasama! Teamwork semua ahli keluarga. Selalunya suami isteri ni berbeza. Sorang suka buang barang, sorang alahaii penyayang sangat. Tin biskut, botol mineral, kotak printer 10 tahun lalu pun masih nak simpan. Ni kena pandai berdiplomasi.

Macam kami selalu ingatkan diri masing-masing. Andai kata tiba-tiba Allah ambil nyawa serentak, siapa yang nak tolong uruskan barang-barang yang banyak dan bersepah ni? So kami decide simpan barang penting, perlu dan selalu guna saja!

TIGA BOX IKUT KATEGORI

Hari ni kami declutter pakaian. Mula dengan almari anak-anak. Last buat akhir tahun lepas. Ni macam dah semak balik almari. Apa yang kami buat:

1. Cari satu tempat yang lapang. Sediakan tiga box ikut kategori. Simpan, derma atau jual dan untuk dibuang.

2. Keluarkan semua pakaian yang ada. Kumpul setempat. Pilih satu persatu baju. Then tanya diri sendiri:

🤔 Sayang baju ni lagi?
🤔 Selesa atau konfiden bila pakai?
🤔 Adakah selalu pakai?

✅ Jika ya, simpan!

🧐 Tengok saiz masih muat lagi? Kain dah tak elok untuk dipakai? Ada lubang atau kerosakan?
🧐 Susah nak matchkan dengan tudung atau seluar? Menyebabkan kita tak nak pakai.
🧐 Bila last pakai? Dah terlalu lama tak pakai lebih 6 bulan?

✅ Ni masanya untuk say goodbye

Konfius sama ada nak ke tidak? Cuba pakai. Berdiri depan cermin.

🤨 Masih elok dan cantik bila pakai?
🤨 Masih muat?
🤨 Feel good?

✅ Than simpan! Kalau tak, lepaskan!

Waktu ni kena kejam sikit. Buang rasa sayang, ada sentimental value lah, orang bagi hadiah, rasa macam nak pakai lagi nanti. Mempertahankan baju yang penuh kenangan.

Perasaan tu memang ada. Tapi dah kalau 6 bulan tak pakai, memang kita tak perlukan pun. Better sedekah bagi orang pakai. Ada juga manfaat, pahala yang mengalir. Pernah dengar ustaz kata, tak baik simpan barang yang kita tak guna.

Lagipun kalau kita simpan, makin lama baju tu makin outdated. Dalam masa yang sama kita tambah lagi pakaian baru. So not worth untuk simpan.

3. Dah siap pilih. Masukkan balik dalam almari. Susun dan gantung dengan kemas. Saya akan pastikan warna hanger sama (perfectionist la sangat), ikut kategori dan warna.

Bukan apa. Sedap mata memandang satu. Time nak pilih mudah, cepat dan stress-free. Tak perlu berlama-lamaan depan almari tak tau nak pilih mana.

4. Baju yang tak nak tadi tu boleh derma atau jual preloved item. Boleh buka car boot sale, jual online kat Shopee, Mudah.my atau FB market.

Yang tak sesuai di dermakan sebab rosak, boleh buang. Tak baik bagi baju tak elok ya tak.

5. Wow wardrobe dah berjaya decluttered!

Bila dah nampak almari lapang, usah ulang balik tabiat lama. Kita cenderung untuk beli baju baru and tambah lagi stok. Buat undang-undang baru, setiap kali beli baju, derma satu yang lama. Buy 1 Give 1. Jadikan habit supaya almari tetap declutter!

Banyak kebaikan hidup minimalis dengan decluttering ni. Bukan setakat ruang nampak lapang cantik dan kemas. Tapi dari psikologi juga.

Bayangkan smartphone kita full of memory. Kita pun rasa tak selesa. Once kita dah clearkan semua benda yang tak perlu. Fuhh lapang perasaan. Bukan stakat smartphone ringan, otak kita pun tiba-tiba rasa hilang beban!

Ambil masa sekali sahaja kemudian nikmati perasaan luar biasa berkali-kali. Betul, banyak kelebihan bila semua benda in order dan kelihatan kemas serta tersusun. Apa yang bestnya?

❤ Mood dan emosi lebih tenang serta kurangkan eneruuugi negatif. No mess no stress! Kurangkan anxiety!

Boosts our mood. Reduce mental overload and stress. Bebas dari gangguan visual yang menyebabkan tekanan. Mata kita ni kalau tengok keadaan bersepah, banyak sangat barang dan tak tersusun memang stress. Walaupun kita boleh saja buat tak nampak tapi tetap rasa rimas. Nak buat kerja lain pun tak senang. Macam ada kerja tak sudah.

💫 Ruang akan jadi lebih lapang.

Keadaan yang tersusun dan tak ada lagi barang yang tak perlu. Bila kemas, ruang jadi lebih besar. Fikiran kita pun rasa lapang juga. Lebih fokus. Banyak benda boleh fikir, banyak kerja atau tugas boleh buat. Produktiviti meningkat, keuntungan berganda.

💪🏻 Paksa diri untuk decide apa yang benar-benar penting saja untuk kita.

Ibarat kenapa perlu buang masa tengok movie yang kita tak nak lihat. Atau baca buku yang kita tak minat. Simpan yang perlu, buang atau derma apa yang tak dipakai. Tinggalkan apa yang penting dan perlu saja di sekeliling kita.

🥰 Kita akan kenal dan tau apa taste atau citarasa kita sebenarnya.

Sebagai contoh. Perasan tak. Dalam almari kita banyak sangat baju. Tapi setiap hari baju favourite tu jugak yang kita ambil pakai. Dok ulang rotate baju yang sama. Yang banyak-banyak tu tak terusik. Semasa proses memilih baru kita perasan sebenarnya kita dah ada taste sendiri.

So bila kita faham dan kenal taste kita. Next time kita akan lebih bertegas dalam memilih apa yang kita suka dan beli. Macam saya suka yang simple dan neutral. Bila pergi kedai dah tau nak pilih yang mana. Ya kan kadang-kadang masuk kedai terpengaruh dengan jualan murah dan terikut nafsu. Balik nyesal terbeli.

⏰ Jimat masa mengemas.

Save time and improve effectiveness. Barang sudah tersusun dan makin berkurangan. Maka makin kurang amount of time yang kita spend on cleaning, organizing and dusting. Setiap hari hanya perlukan rutin maybe tak sampai 10 minit saja untuk keep it that way.

😎 Memberi rasa konfiden dan self-efficacy.

Membuatkan kita sentiasa bermotivasi apabila berjaya sempurnakan misi decluttering. Getting things done!

👨👩👧👦 Kurangkan tekanan dalam family. Rumah bersepah, nak cari baju anak-anak ambil masa lama. Ini semua boleh buat stress!

👀 Dan akhir sekali boleh jumpa barang hilang. Tiba-tiba terjumpa barang yang kita sendiri dah lupa kewujudannya.

Syahira Mohamed,
Stress ya amat tengok rumah bersepah tapi tak kemampuan nak kemas.


Kata Pakar Mikrobiologi Ini Etika Ketika Si Kecil Batuk Untuk Elak Jangkitan Kuman.Mesti Alert!

Menurut pakar Mikrobiologi yang membuat kajian mengenai kuman dan penyakit berjangkit jika hendak mencegah jangkitan kuman dan penyakit berjangkit ada etika yang ibu bapa kena tahu ketika anak batuk. Pada masa yang sama ibu bapa kena didik anak juga etika ini.
Baru-baru ini, ketika diajukan persoalan ini, Prof Madya Dr Nurul Azmawati Mohamed, Pensyarah Kanan & Pakar Mikrobiologi Klinikal,Fakulti Perubatan dan Sains Kesihatan,Universiti Sains Islam Malaysia, penyakit berjangkit adalah disebabkan oleh jangkitan kuman pada tubuh manusia. Kuman iaitu bakteria, virus dan kulat tersebar kepada manusia melalui pelbagai cara.

Antaranya ialah melalui sentuhan, pernafasan, makanan, udara, dan haiwan. Virus yang tersebar melalui cecair pernafasan atau respiratory droplet dan udara seringkali menyebabkan jangkitan kepada kanak-kanak terutamanya yang tinggal di pusat asuhan atau belajar di tadika.Sebab itulah anak-anak kita sering saja menghidap selsema dan batuk yang berpanjangan.

BAGAIMANA TERSEBAR?

Penyakit yang tersebar melalui cecair pernafasan termasuk common cold, influenza, pneumonia (jangkitan paru-paru). Penyakit yang tersebar melalui udara pula ialah chicken pox, measles, penyakit kaki tangan dan mulut (hfmd) serta tuberkulosis.

Cecair pernafasan dikeluarkan semasa batuk, bersin, ketawa dan bercakap. Cecair tersebut boleh mencemari udara sehingga jarak satu kaki,dan kemudian jatuh di atas meja, kerusi dan alatan berhampiran. Cecair juga mencemari alat permainan, alat tulis dan sudu garpu sekiranya alatan ini dimasukkan ke dalam mulut atau terkena hingus dan sebagainya.  Kuman yang disebarkan melalui udara juga tersebar apabila pesakit batuk dan bersin, tetapi kuman ini berada di dalam udara pada masa yang lama dan boleh bergerak lebih jauh.
Jangkitan boleh dijauhi sekiranya ibu dan anak-anak tahu bagaimana untuk mencegahnya.

Etika Batuk & Bersin merujuk kepada amalan mudah yang patut dilakukan oleh semua orang yang mengalami batuk dan selsema atau jangkitan saluran pernafasan untuk mengelakkan penyebaran kuman kepada orang lain. Nasihat saya, amalan ini harus dilakukan sepanjang masa walaupun anda berasa sihat kerana adakalanya anda tidak dapat membezakan samada anda mengalami batuk disebabkan oleh jangkitan atau sebab-sebab lain.

Etika Batuk & Bersin
1. Tutup mulut dan hidung dengan tisu semasa bersin dan batuk
2. Jika tiada tisu, tutup mulut dan hidung dengan lengan baju
3. Buang tisu ke dalam tong sampah
4. Basuh tangan dengan air dan sabun atau hand sanitizer.

Amalan ini patut diterapkan kepada anak-anak seawa usia pra-sekolah. Ibu bapa boleh menunjukkan contoh yang baik rumah, menyediakan kemudahan lengka disediakan di rumah ( tisu, air dan sabun mudah diambil dan digunakan oleh anak  kecil) dan memastikan tisu sentiasa ada di dalam beg sekolah atau kocek anak. Di sekolah, guru-guru boleh menunjukkan gambar, menampal poster dan menerangkan tujuan Etika Batuk. Di Jepun, pendidikan kesihatan diajar seawal usia pra-sekolah. Kanak-kanak diwajibkan untuk membawa sapu tangan dan sebungkus tisu setiap hari. Sapu tangan digunakan untuk mengelap tangan selepas membasuh tangan manakala tisu digunakan untuk membuang hingus dan menutup mulut ketika batuk dan  bersin. Setiap minggu, petugas khas yang dilantik dari kalangan rakan-rakan sebaya akan membuat pemeriksaan kesihatan mingguan atau shirabe. Perkara yang diperiksa ialah sapu tangan, tisu dan kuku.
Ayuh kita mulakan amalan mudah ini di rumah. Bak kata pepatah mencegah lebih baik daripada merawat. Semoga anak-anak kita sentiasa sihat dan dapat menjalani kehidupan dengan lebih sempurna.


Meruntun Jiwa Video Throwback Pemergian Isteri Akibat Jangkitan Kuman. Bapa Ini Tabah Demi Tiga Anak

Sesungguhnya jodoh pertemuan, ajal maut adalah hak mutlak Allah. Semua ini adalah pinjaman buat sementara waktu. Apa yang pasti, setiap setiap yang hidup pasti akan meninggalkan kita suatu hari nanti. Semuanyer telah tertulis sejak dari azali lagi.

Benar, kematian merupakan fitrah buat semua makhluk yang bernyawa. Tiada sesiapapun mengetahui bila dan bagaimana kematiannya. Pastinya apabila tiba waktu, kematian akan membawa kesedihan.

Sudah pastinya kehilangan orang tersayang mendatangkan hiba yang mendalam. Namun sebagai umat Islam, harus ketahui bahawa pasangan kita dan anak-anak, semua ini adalah pinjaman semata. Terimalah takdir kematian itu dengan sabar dan ikhlas supaya dapat meneruskan kehidupan dengan penuh inspirasi.

Begitulah situasi yang dilalui oleh Khairul Abdullah,44, berkongsi kisah benar setelah isteri tercinta, Marleena Abdul Manaff telah meninggal dunia awal Ogos tahun lalu akibat jangkitan kuman yang menyebabkan kegagalan organ. Bapa tunggal ini kini menguruskan tiga cahaya mata mereka yang masih kecil, Khaleef, 5 tahun, Khaleel, 3 tahun dan  Khaleed 1 tahun.

Melalui temubual dengan majalah Keluarga baru-baru di premis Karangkraf Sdn. Bhd, beliau berkongsi cerita detik sedih pemergian isterinya. Walaupun pahit untuk ditelan, bapa tunggal ini bangkit daripada kesedihan demi permata hatinya. Ikuti perkongsian suami ini buat bidadarinya yang pergi menghadap Ilahi, ketika berusia 39 tahun.

Cintanya hingga ke hujung nyawa. Sungguhpun kehilangan isteri tersayang akibat serangan kuman di paru-paru, Khairul Abdullah tabah menggalas dua tanggung jawab, iaitu sebagai bapa dan juga ibu. Dia tabah menempuh hari-harinya berbekalkan semangat yang ditinggalkan bidadarinya Marleena bersama anak-anak.

Detik-detik cemas

“Pagi tu saya tengok dia, saya rasa rasa kena bawa dia ke hospital terus ke zone kuning. Kemudian masuk zone merah, lepas satu jam, doktor cakap, ‘You wife kritikal. Organ dalama start gagal termasuk buah pinggang dan hati. Selasa malam saya cuba tidur di hospital. Jam 4 pagi dapat panggilan. Saya berlari ke ICU. Saya minta untuk temankan wife saya. Doktot kata, ‘take all time you need’.

“Saya teman isteri saya sampai ke subuh. Hari rabu jam 11 pagi. Saya dengar bib jantung, alarm berbunyi. Doktor dan nurse datang. Isteri saya sudah meninggal dunia. Mintak pihak sekolah bawa anak-anak ke hospital. Selepas dimandikan dan dikafankan barulah bawa si abang, tunjuk pada emaknya.

“Khaleef, your mom dah pass away.”

Anak kunci kekuatan

“Bila isteri dah tak ada, seolah separuh daripada saya, pergi bersama dia.”

“Anak-anaklah kunci kekuatan kepada saya.”

Arwah seorang yang teliti dan pembersih

Terdahulu, pengenalan 20 tahun lalu dengan arwah isteri meninggalkan kenangan manis buat Khairul.

“Ketika itu isteri belajar di UTM, Skudai Arau, Perlis. Saya pula bekerja di Shah Alam. Dia seorang yang happy go lucky. Suka benda yang sama. Yang paling suka, dia pembersih dan teliti. Sesuai menjadi seorang isteri dan ibu,” jelasnya yang melangsungkan perkahwinan pada tahun 2004.

Barang peribadi arwah tinggal kenangan

Masih menyimpan barangan peribadi arwah untuk dibuat kenangan.

“Ada satu item arwah selalu bawa. Beg ini selalu dia bawa pergi kerja. Ada barang kegemarannya yang guna setiap hari. Purse dan cermin mata. Juga satu album anak pertama kami. Setiap kali scan, dia akan lihat. Kenangan buat arwah buat kehamilan pertama. Sentimental untuknya.

Bagaimana seorang lelaki nak jaga anak lelaki serta bayi yang masih kecil?

“Mak saya minta nak ambil anak-anak dan bayi. Saya cakap, tak. Anak-anak saya adalah tanggungjawab saya. Saya jaga. Amanah kepada saya untuk membesarkan mereka dengan ciri-ciri yang arwah nak.

“Saya nampak tidak mustahil jika kehilangan pasangan dan  isteri. Jika ada sesuatu yang kita pegang dan jadi sumber inspirasi, kita akan move on dengan cepat. Bagi saya jika lama kesedihan saya akan abaikan tanggungjawab kepada anak-anak.

“Carilah semangat-semangat yang ada pada sanak saudara, daripada anak-anak,  adik, abang dan rakan-rakan.”

“Cari semangat itu dan move on.”

Sementara itu, netizen yang melihat paparan video oleh majalah keluarga melahirkan kekaguman melihat ketabahan Khairul Abdullah dan mendoakan moga menjadi bapa yang sempurna buat anaknya.

Perkongsian yang sungguh inspirasi. Semoga kita menjadi sandaran terbaik buat anak-anak walaupun kehilangan orang tersayang.

Sumber: FB Keluarga


Limau Kasturi Pulihkan 7 Masalah,  Suami Dan Anak Batuk Pun Boleh Reda, Wow Hebatnya!

Selain wajib mengambil ubat-ubatan yang disarankan oleh doktor ketika sakit, tak salah jika anda mencuba cara tradisional pula untuk lebih mempercepatkan dan meredakan masalah yang anda hadapi.

Limau kasturi antara salah satu bahan utama yang sangat membantu dalam beberapa masalah. Antaranya seperti masalah batuk, demam serta beberapa masalah sampingan lain yang berjaya dipulihkan dengan bahan yang satu ini. Jom cuba.

1. Batuk

Ambil limau, kicap dan garam. Minum setiap pagi dan malam secara teratur. Lama-kelamaan batuk akan beransur pulih.

2 . Demam

Petiklah 2-4 genggam daun limau kasturi. Rebus dengan 2 hingga 4 gelas air. Gunakan air rebusan ini untuk menuam pesakit yang demam. Caranya dengan basahkan kain pada air rebusan lalu ditempelkan pada dahi pesakit.

3 . Pening kepala

Ambil sebiji limau kasturi dan potong sedikit di bahagian atasnya. Kemudian, picit kulit limau kasturi tadi sehingga cecairnya keluar. Pastikan anda menghalakan cecair tu ke arah hidung semasa ia terpancut.

4 . Lelah

Ambil sesudu madu, kemudian campurkan dengan 5 titik jus limau kasturi. Minumlah campuran madu dan jus limau kasturi tadi. Amalkan cara ini seminggu sekali.

5. Kegemukan

Perahan limau kasturi yang di campur dengan teh tanpa gula dan diminum setiap hari. Sebaik-baiknya biarlah teh yang diminum itu teh panas, kesannya lebih cepat. Amalkan meminum air ini dan insya-Allah perut anda yang buncit akan menjadi kempis dan kemas semula.

6. Kelemumur

Biasakan mencuci rambut dengan beberapa helai daun rambutan yang diramas bersama setengah cawan air hingga mengeluarkan lendir. Kemudian bancuh sebati lendir daun rambutan bersama dua cawan santan dan sebiji air limau kasturi. Lumur pada seluruh kepala dan balut menggunakan tuala lembap. Biar sebentar sebelum dibilas bersih, Lakukan seminggu sekali.

7 . Kepala Berbau

Ambil beberapa biji limau kasturi dan hiriskan. Kemudian gosokkan ke seluruh kepala. Biarkan beberapa minit, kemudian barulah cuci hingga bersih. Selain mewangikan rambut, limau nipis juga boleh menghilangkan rasa pening dan menyejukkan kulit kepala.

Sumber : Petua Ibu


Dakwa Rawat Guna Air Telaga Nabi, Ustaz Kazim Kembali Sihat! – “Sudah Tidak Luka, Berdarah”

Sebelum ini umum tahu tentang penyakit kulit yang dialami oleh penceramah bebas, Datuk Mohd Kazim Elias sehingga perlu memakai topeng muka dan berhias untuk menutupi kulit muka berdarah.

Menurutnya, kini beliau sudah sihat daripada penyakit terbabit berkemungkinan hasil dari rawatan alternatif yang dijalani di Madinah selama empar hari, awal bulan September.

Beliau yang terkenal sebagai Ustaz Kazim menjelaskan, rawatan itu menggunakan air telaga nabi di dua tempat di Madinah.

“Pulang daripada itu, alhamdulillah saya punya wajah ok, sudah tidak lagi luka, tidak lagi berdarah…ini sikit saja…yang ni muka saya dah ok dah.

“Kalau tidak, saya kena pakai topeng, saya menghadap orang pun saya segan sebab dia boleh berdarah secara tiba-tiba.

“Apabila saya buat rawatan di sana (Madinah), alhamdulillah sampai sekarang November, syukur banyak-banyak, tak perlu lagi nak pakai krim dan sebagainya untuk menahan luka,” katanya dalam sidang media.

Sebelum ini, Ustaz Kazim muncul dengan menutup sebahagian besar mukanya ketika menghadiri beberapa majlis ilmu bagi mengelak wajahnya daripada terkena cahaya matahari.

Penceramah selebriti itu berkata, tindakan itu diambil atas nasihat doktor memandangkan wajahnya tidak boleh terdedah secara terus kepada cahaya matahari.

Ekoran daripada itu, katanya, beliau mendapat beberapa tawaran doktor pakar daripada England, India dan Madinah untuk membantu mengubati penyakitnya.


Jika Tanam Kesum Asyik Rosak, Ikut Cara Lelaki Ini Tanam. Siap Bagi Step By Step Lagi, Sesuai Untuk Newbie!

Daun kesum adalah antara pokok yang mesti ada untuk memasak hidangan setiap minggu. Daunnya sering digunakan untuk memasak hidangan seperti asam pedas, laksa atau sebagai ulaman nasi kerabu.

Biasanya jangka hayat daun kesum ini tidak lama dan cepat kering jika tidak betul cara penyimpanannya. Tambahan pula, harga daun kesum ini agak mahal di pasaran.

Untuk mengurangkan bajet membeli daun kesum di pasaran apa kata kita cuba tanam sendiri daun kesum di rumah.

Menerusi perkongsian lelaki ini dilihat mudah apabila beliau menyediakan gambar langkah demi langkah menanam pokok ini menggunakan cara keratan batang. Biarpun nampak mudah tetapi ada juga yang masih tidak berjaya menanam pokok ini.

Jom kita ikuti perkongsian ini.


Kawalan Secara Biologi untuk Elak Serangan Babi Pada Tanaman. Salah Satunya Dengan Tanam Pokok Bunga Turnera

Siapa yang tak gembira kan melihat  pokok yang ditanam hidup subur. Malah berbakti kepada tanah ini memang meninggalkan kepuasan yang berbeza bagi yang menanamnya. Namun, apabila diserang penyakit mahupun haiwan perosak memang automatik rasa geram kan.

Apa tidaknya, kita terpaksa berhadapan dengan haiwan perosak atau haiwan liar seperti babi hutan dan sebagainya yang merosakkan tanaman mereka bila-bila masa sahaja terutamanya jika tiada orang yang menjaga sepanjang masa.

Tambah lagi jika tanaman seperti pokok pisang, buah-buahan lain terutamanya bakal berhadapan dengan babi hutan atau monyet yang akan menyerang tanaman yang telah diusahakan.

Saya share utk kawan2 kebun bandar.(copy paste)

Kawalan Secara Biologi untuk Mengelak Serangan Babi/khinzir :

Pokok bunga Pukul 10 atau Turnera subulata (bunga putih) ini biasanya di tanam di ladang kelapa sawit. Kalau Tuan/Puan perasan ada di keliling ladang kelapa sawit berhampiran pagar. Bagi tanaman kelapa sawit Bunga Turnera Dan Air Mata Pengantin ditanam bertujuan untuk mengawal ulat bungkus yang menyerang tanaman kelapa sawit.

Bunga Turnera juga sesuai ditanam di Kawasan tanaman yang Tuan/Puan usahakan seperti Pisang, Kelapa dan lain-lain seperti padi.

Bunganya akan mula kembang pada pukul 10 pagi dan kuncup pada waktu petang. Itu sebabnya dipanggil pokok bunga Pukul 10.

Bunga ini mengeluarkan bau yang babi/khinzir tidak suka. Ianya boleh tanam di sekeliling Kawasan tanaman untuk dijadikan sebagai ‘pagar’ bagi mengelak serangan Perosak. Kita sedia maklum babi aktif lewat petang dan malam. Aroma bunga ini bila malam semakin kuat. Bau ini menganggu deria bau babi.

Bunga ini ada yang berwarna putih dan kuning. Yang kuning nama spesisnya Turnera umnifolia dan Turnera diffusa. Boleh Google.

Kajian pernah dijalankan di Taman Botani Negara Shah Alam terbukti berkesan mengawal serangan babi/khinzir.

Selamat Mencuba!

Sumber Fb: Zarina Jaafar

*BAGUS TEKNIK NIE JIKA BERKESAN 😊💪🙏


Lain Orang Lain Cara Didik Anak. Jangan Kecam! Semak 4 Gaya Yang Selalu Ibu Ayah Praktikkan

Lain orang lain caranya. Cara apa tu? Cara nak didik anak!

Sebenarnya, gaya didikan atau asuhan yang anda amalkan boleh memberi impak kepada kesihatan mental, keyakinan diri, malah perkembangan personaliti anak anda sepanjang proses tumbesaran mereka tau!

Antara beberapa faktor bagaimana gaya keibubapaan anda boleh menjejaskan hubungan antara ibu bapa dan anak termasuklah dari cara berinteraksi, bimbingan dan kaedah disiplin yang diamalkan anda. Jika ketiga-tiga faktor ini dipertimbang ibu bapa, perkembangan anak akan jadi lebih positif apabila dewasa.

4 gaya keibubapaan yang semua ibu ayah perlu diketahui

Berdasarkan kajian, berikut kami kongsikan contoh gaya keibubapaan dan kesannya dalam menyokong perkembangan kanak-kanak.

#1. Authoritarian Tiger – Dengar Cakap Ibu Ayah, Jangan Membantah!

Salah satu gaya asuhan yang paling terkenal adalah “authoritarian” atau “authoritarian tiger”. Antara ciri-ciri gaya asuhan ini adalah anak-anak harus mendengar perintah dan peraturan yang ditetapkan ibu bapa.

Selalunya dalam gaya asuhan ini, rundingan dan tolak ansur tidaklah selalunya wujud. Di samping itu, ibu bapa dengan gaya keibubapaan authoritarian juga kurang melibatkan anak-anak mereka dalam proses penyelesaian masalah. Sebaliknya, anak-anak ini akan diberi peraturan sebagai panduan.

Kajian mendapati, kanak-kanak yang dibesarkan dengan gaya asuhan “Authoritarian Tiger” boleh berdepan dengan isu keyakinan diri. Walau bagaimanapun, gaya asuhan ini mungkin berkesan untuk kanak-kanak yang memerlukan bimbingan ketat dan tegas.

#2. Authoritative Dolphin – Belajar Dari Kesilapan Dan Perbaikinya

Satu lagi gaya asuhan yang biasa diamalkan di kalangan ibu bapa adalah gaya “authoritative dolphin”. Sama seperti namanya yang merujuk kepada badan ikan lumba-lumba, gaya asuhan ini melibatkan sikap tegas ibu bapa, tapi masih fleksibel.

Dalam gaya asuhan ini, masih wujud peraturan dan hukuman tertentu yang ditetapkan untuk anak. Tetapi dalam masa yang sama, ibu bapa turut membenarkan anak menyatakan pandangan mereka mengenai perkara tertentu.

Akan tetapi, tidak semua pandangan yang diberi akan diterima. Sebaliknya, ibu bapa dengan gaya keibubapaan ini akan menggalakkan anak belajar melalui pemahaman seperti dari perbincangan dan role modeling.

Ibu bapa dengan gaya asuhan ini turut ‘melaburkan’ masa dan tenaga untuk memantau perkembangan tingkah laku anak sebelum sebarang masalah terjadi. Ia dilakukan secara halus melalui teknik disiplin positif seperti memberi pujian mahupun hadiah pada anak.

Atas asuhan tersebut, anak-anak yang membesar dengan gaya keibubapaan ini akan menjadi lebih bertanggungjawab dan tahu menilai sebarang risiko sebelum melakukan sebarang keputusan.

#3. Permissive Kangaroo – Peraturan Itu Ada, Tapi Ia Boleh Dilanggar Sekali-Sekala

Satu lagi gaya asuhan ibu bapa yang terkenal adalah gaya permisif, atau lebih dikenali sebagai “Permissive Kangaroo”. Selalunya, ibu bapa dengan gaya keibubapaan ini bersifat lebih santai dan hanya akan bertindak jika timbul sebarang masalah serius.

Oleh sebab sifat mereka yang sedemikian, ibu bapa “permissive kangaroo” tidaklah terlalu tegas, mudah memaafkan, dan memilih untuk memberi anak-anak peluang kerana mereka masih “kecil”.

Di bawah gaya asuhan permisif, ibu bapa masih memberi hukuman, namun bentuk hukuman tersebut mungkin tidak konsisten dan fleksibel. Contohnya jika mereka “menghukum” dengan menarik sesuatu milik anak, mereka mungkin boleh “berlembut hati” hanya apabila anak mula mengamuk.

Kanak-kanak yang dibesarkan di bawah gaya asuhan ini digalakkan meluahkan perasaan mereka. Tetapi malangnya, apa yang diluahkan itu mungkin tidak akan mendapat bimbingan sewajarnya dari ibu bapa. Dek kerana itu, mereka cenderung mengalami gangguan personaliti seperti memberontak, agresif dan suka mendominasi.

#4. Negligent Panda – Bebas Berdikari Untuk Melakukan Apa Sahaja

“Negligent panda” adalah ibu bapa yang memberi bimbingan dan didikan yang terlatih. Bagi ibu bapa dengan gaya asuhan ini, fleksibiliti penting buat anak-anak untuk membuat pilihan, berbanding diikat dengan peraturan ketat.

Dan sebenarnya dalam sesetengah kes, walaupun kanak-kanak tersebut diberi kebebasan membuat pilihan, namun hasilnya sangat holistik dan sihat!

Contohnya seperti dalam Kaedah Pembelajaran Montessori – di mana kanak-kanak mengamalkan aktiviti kendiri, pembelajaran secara langsung dan kreatif untuk memperkasakan pemikiran kritis.

Kesimpulannya, kanak-kanak yang diberi pilihan berpotensi memiliki keyakinan diri yang lebih tinggi, berbanding mereka yang selalu dimarahi. Akan tetapi, gaya asuhan ini juga masih memiliki kekurangannya yang tersendiri.

Terdapat kanak-kanak yang yang menjadi terlalu bergantung kepada ibu bapa dan tidak dapat menyelesaikan masalah sendiri dek gaya asuhan ini!

Jadilah ibu bapa yang terbaik dengan gaya keibubapaan paling tepat
Untuk membesarkan anak dengan keyakinan diri yang tinggi, bijak berdikari dan mampu membuat keputusan bergantung kepada cara didikan ibu bapa itu sendiri.

Tapi jangan risau, ada pelbagai cara bagaimana anda boleh menjadi ibu bapa yang terbaik buat si manja! Antaranya seperti menggalakkan anak berkongsi masalah yang mereka hadapi di sekolah, dan tanya mereka bagaimana cara untuk menyelesaikan masalah itu.

Dalam masa yang sama, ibu bapa juga boleh berkongsi pengalaman peribadi dan cara penyelesaian yang boleh dilakukan.

Satu lagi cara untuk membina asas psikologi yang baik dalam diri anak anda adalah dengan menjelaskan kepada mereka bahawa melakukan kesilapan itu adalah tidak salah. Ia memberikan mereka peluang untuk belajar dan berkembang.

Sebagai ibu bapa, anda juga boleh membantu anak mengenal pasti hobi dan mengaplikasikan kaedah pembelajaran yang dipelajari untuk menggalakkan aspek perkembangan mental mereka.

Walau apapun, wahai ibu bapa sekalian, adalah normal jika anda tidak “masuk” atau dengan mana-mana gaya keibubapaan seperti yang dibincangkan di atas ini. Anda mungkin menggabungkan keempat-empat gaya asuhan dan itu adalah perkara biasa.

Perkara yang paling penting adalah untuk mengekalkan hubungan positif dengan anak-anak dan menjalankan tanggungjawab serta peranan mengikut kesesuaian keadaan.


Aksi Spontan, Remeh Tapi Bawa Bahagia, Suami Isteri Jangan Lupa Buat Ni, Memang Sweet!

Rumah tangga kalau tak bergurau senda pasti rasa tak indah. Cuti mencuit, usik mengusik setiap hari pun dah terasa bahagia. Jika setiap hari berkomunikasi secara serius sahaja pasti terasa boring, malah kalau tak dibendung buat makin stress.

Tak perlu serius sangat. Kalau suami serius memanjang, bawa-bawalah bergurau lebih sikit. Ni bukan hal remeh tapi perkara yang membahagiakan suami isteri. Tak percaya sila cuba 7 perkara ni. Barulah rumah tangga makin bahagia. Tak rugipun kalau nak gurau- gurau manja. Tak gitu?

Beberapa perkara di bawah ini dianggap sebagai romantik spontan dan boleh dijadikan panduan bagi pasangan yang mahu terus hidup bahagia bersama pasangan.

1. Aksi cuit mencuit
Bagi membangkitkan keghairahan dalam hubungan intim, baik suami atau isteri tidak boleh terlalu serius, sebaliknya perlulah ada aksi cuit mencuit yang boleh mewujudkan rasa lucu dalam hubungan. Tidak salah sesekali cuit pinggang, punggung ataupun pipi pasangan. Ketika menonton televisyen ataupun pasangan sedang memasak, belajarlah cuit mencuit. Rugi tak buat.

3. Kenyit mata
Boleh juga buat aksi spontan seperti mengenyit mata pada pasangan. Ketika hantar pasangan ke pejabat, sebelum berlalu apa kata kenyit mata padanya sambil melemparkan senyuman manis. Suami atau isteri pasti tersenyum gembira. Siap terkenang-kenang lagi sampai petang. Kan best tu?

5. Sesekali berbisik di telinga
Perkara yang jarang kita buat, kalau sekali kita cuba pasti kesannya mendalam. Apa kata sesekali anda cuba berbisik di telinganya dengan hembusan nafas yang lembut. Tak pernah cuba, sekali cuba mesti lain macam rasanya. Ungkapkan kata-kata manis dan manja di telinga dan pasti buat pasangan terasa geli. Silap-silap boleh teruskan berhubungan intim. Tak gitu? Tak perlu fikir-fikir, spontan saja.

6. Memeluk pinggang dari belakang
Aksi ni mungkin nampak biasa bagi kebanyakkan dari kita. Percayalah jika tiba-tiba pasangan memeluk dari belakang, kesannya cukup rasa bahagia. Ada rasa damai dan tenang di situ. Ketika pasangan memasak, mencari barang, leka dengan laptop dan sebagainya, aksi ini sangat disyorkan. Spontan bawa bahagia.

7. Suap makanan di mulut
Apa kata ketika sedang menikmati hidangan, anda secara spontan menyuap hidangan ke mulutnya. Walaupun nampak seperti kebudak-budakan tetapi jika dilakukan pasti membuatkan pasangan anda terharu. Sweet! Lebih seronok lagi jika dilakukan di tempat terbuka. Pasangan pasti tak pernah sangka. Rasa bahagia!


Keluarga Gader Treasure Hunt Jalin Kerjasama Ahli Keluarga

Kerjasama, persefahaman dan komunikasi yang baik adalah antara sikap yang mesti ada dalam membentuk sebuah keluarga yang bahagia. Memahami akan pentingnya aspek ini dalam kekeluargaan, maka Majalah Keluarga menganjurkan aktiviti Treasure Hunt di Lost World Of Tambun (LWOT), Ipoh Perak pada 6 April yang lalu.

Acara berlangsung dengan meriah apabila disertai oleh keluarga yang datang dari pelbagai negeri. Setiap ahli keluarga ini di bahagikan menjadi lima kumpulan membentuk keluarga besar yang istimewa. Kumpulan berkenaan diberi nama seperti grup Mutiara, Jade, Berlian, Emas dan Permata telah diberi ‘task’ untuk setiap check point treasure hunt.

Terdahulu sebelum treasure hunt bermula, peserta diberi taklimat dan senaman  regangan untuk mengelak kecederaan otot semasa acara treasure hunt dimulakan. Dalam pada itu, acara dimeriahkan dengan cabutan bertuah.

Majlis juga diserikan dengan kehadiran selebriti bagi slot, Meet & Greet bersama Irma Hasmie dan keluarga menjadi penyeri program kekeluargaan ini.

Dalam ucapan aluan, Editor Majalah Keluarga, Marliana Shamsuddin, melahirkan rasa kagum dengan komitmen yang ditunjukkan oleh semua peserta. Setiap keluarga sanggup datang seawal pagi untuk menyertai program ini dan kerjasama yang diberikan amat dihargai. Katanya lagi, program ini diadakan bagi tujuan merapatkan hubungan antara anak beranak selain menerapkan elemen kerjasama di antara keluarga besar program #kelurgagader ini. Beliau turut melahirkan rasa bangga dengan sokongan dan kerjasama pihak Lost World Of Tambun yang membantu merealisasikan program kekeluargaan kali ini dengan jayanya.

Acara kemuncak program ini adalah penyampaian hadiah kepada pemenang yang berjaya. Pemenang bagi pertandingan treasure hunt dimenangi kumpulan Emas yang membawa hadiah barangan Nestle dan tiket percutian. Bagaimana pun buat kumpulan Berlian, Jade, Permata dan Mutiara, mereka tidak pulang dengan tangan kosong. Turut membawa pulang barangan Nestle sebagai penghargaan. Antara penaja hadiah lain yang  turut memberikan sumbangan ialah Safi ubat gigi mikro kalsium, Huggies Gentle Clean Care Baby Wipes , Safi pembersih muka dan Kleenex Tsum Tsum Tisu dan Shopee.

Cabutan bertuah

Tahniah kepada semua pemenang! Semoga berjumpa lagi di program Keluarga Gader seterusnya!


HomeMade Jamu, Terbaik Untuk Buang Angin & Kempiskan Perut. Harus Cuba!

Bila perut sering terasa senak atau kembung mahu pun badan sengal-sengal,  rasa tidak selesa dan lesu itu semua adalah tanda-tanda menunjukkan angin banyak dalam badan. Dan bila tidak dirawat akan menjejaskan kelancaran tubuh untuk melakukan aktiviti dengan sempurna.

Lebih-lebih lagi, bagi seorang  ibu yang bekerja. Sememangnya menggalas terlalu banyak beban kerja seharian. Tidak hanya melunaskan kerja-kerja di pejabat semata-mata malah bila pulang daripada tempat kerja, masih ada kerja menanti di rumah. Hal ini memerlukan kaum ibu untuk memastikan tubuh kekal sihat dan bertenaga sepanjang waktu!

Oleh itu, untuk mengatasi masalah angin yang dihadapi, ada baiknya melakukan perubahan kecil dengan mengamalkan pengambilan jamu secara rutin. Banyak manfaat dan kebaikan yang akan dirasai jika mengamalkannya.

Malah jika rajin, ada baiknya juga ibu-ibu menyediakan sendiri bahan ataui ramuan jamu tersebut. Selain diyakini lebih selamat malah ia juga lebih menjimatkan. Memandangkan kebiasaannya ramuan jamu banyak menggunakan bahan-bahan tersedia di ruang dapur.

Untuk itu, Norliza Mohd Salleh telah berkongsi resipi untuk menyediakan jamu untuk buang angin dan kempiskan perut. Jom fahami cara dan kaedah membuatnya dan bolehlah diamalkan bersama.

Bahan-Bahan:

3cm halia

3 sudu besar halba

15biji lada hitam

3 ulas bawang putih

Cara-Cara Membuatnya:

1)Tumbuk halba sampai lumat.

2) Kemudian masukkan halia , bawang putih dan tumbuk lagi.

3) Akhir sakali masuk lada hitam dan ditumbuk hingga lumat.

4) Kemudian bulat-bulatkan dan keringkan.

5) Simpan di dalam bekas berpenutup.

Cara Pengambilan :

Makan 2 biji -4 biji setiap hari ikut ketahanan/keperluan badan.

[su_highlight background=”#9fbd45″ color=”#242121″]INFO : Bahan semula jadi tanpa perapat. Sesiapa yang banyak angin TERBAIK untuk amalkan selalu[/su_highlight]

Sumber : Norliza Mohd Salleh


Tak Sangka Teguran Beri Sedekah, Ramai Pula Yang Ikut. Mesej Sampai! Lelaki Ini Kongsi Pengalaman.

Hidup ini bagaikan pusingan roda. Ada ketika kita berada di atas, ada juga waktu kita akan berada di bawah. Jadi sebagai seorang muslim, kita harus bersikap saling menolong antara satu sama lain jika sesama manusia ditimpa masalah dan musibah.

Jadi si kaya membantu si miskin. Bukan yang miskin tidak mahu berusaha atau malas tetapi kekangan yang memaksanya berbuat demikian sehingga impian untuk hidup lebih selesa tinggi mimpi. Bagi yang  mempunyai rezeki lebih inilah masa untuk membantu. Bukan nak menunjuk tapi belas ihsan sesama manusia. Malah Islam sendiri menggalakkan amalan bersedekah.

Sebagaimana perkongsian lelaki ini, tanpa sangka, perbuatan memberi sedekah menjadi ikutan ekoran tegurannya yang diberi.

TEGURAN ‘JANGAN MINTAK SEDEKAH’

Pada suatu hari, aku pergi ke bank atas urusan permindahan sejumlah wang
yang agak besar.

Sebelum aku memasuki bank tersebut aku terlihat ada seorang kakak yang sedang memangku anak yang berusia 3-4 tahun.

Sementara menunggu nombor giliran, aku hanya memandang-mandang 2 beranak itu. Mereka peminta sedekah.

Setelah tiba giliran, aku terus ke kaunter dan keluarkan wang dari beg galas. Aku keluar wang yang diikat satu persatu. Aku susun.

“Eh encik! Nape bawak duit banyan macam tu je? Masuk… masuk ke dalam. Saya uruskan di dalam,” jelas seorang pegawai bank.

Ramai pelanggan lain menyaksikan apa yang diperkatakan oleh pegawai itu. Aku perasan semua memandang ke arah aku.

Aku terus masuk ke dalam.

Setelah selesai urusan aku terus keluar. Memang aku perasan semua orang memandang ke arah aku.

“Eh jangan pandang aku begitu. Duit tu memang aku punya tapi bukan milikku” aku bermonolog.

Ya, duit itu aku kumpul sedikit demi sedikit akan aku gunakan untuk membina rumah anak-anak yatim. Projek aku yang dah lama terbengkalai. Itu impian sebelum nafas terakhirku.

Semasa aku membuka pintu bank tersebut aku terdengar satu perbualan.

“Derma skit seringgit dua, puan. Saya nak beli susu anak ini,” ujar kakak peminta sedekah kepada seorang wanita.

Wanita tersebut juga baru keluar dari bank.

“Eh apa ni! Jangan minta sedekah kat sini. Nak minta sedekah ja kerja. Bukan takleh buat kerja nak tanggung anak pun. Pergi tempat lain,” balas wanita berbaju biru, berumur dalam lingkungan 40 an – garang, tegas.

TAK SANGKA RAMAI IKUT

Aku hanya perhatikan gerak geri mereka. Wanita itu berlalu pergi. Lalu aku dekati kakak peminta sedekah.

“Akak, ambik ni. Saya sedekah wakil untuk kakak baju biru tadi,” ujarku dengan suara yang kuat tujuan untuk didengari wanita tersebut.

Aku lihat wanita itu datang kembali menghampiri aku. Masak kali ni.

“Eh encik! Encik ni nak perli saya ke? Jangan nak menunjuk sangat ada duit banyak tadi.” Terus aku disapa wanita itu.

Memang sebenarnya aku nak sakitkan hati wanita itu. Geram juga.

“Maaf akak. Kalu taknak bagi sedekah takyah lah nak marah dia. Duit saya dapat kumpul semua duit tu pun sebab saya selalu sedekah. Rezeki kita murah. Dapat duit banyak tu pun untuk kebajikan bukan untuk saya.”

“Awak tengok tu. Semua orang dalam bank tu nampak. Konon buat baik. Malu lah saya sebab awak buat gini,” sambung wanita itu lagi.

“Takpe kak. Nanti akak perhatikan dari jauh apa akan berlaku di sini. Maaf saya terpaksa pergi.”

Aku terus pergi kerana tak mahu panjangkan pertengkaran. Aku masuk kereta yang diparkir berhampiran dengan bank.

Aku sendiri menunggu dan perhatikan apa wanita itu lakukan. Kelihatan dia tak pergi jauh dan membelek-belek telefon. Ber‘WhatApps’ gamaknya.

Ya, aku lihat setiap orang yang berurusan dalam bank itu akan menghulurkan sedekah kepada peminta sedekah itu. Satu persatu aku lihat. Aku pasti wanita itu sendiri perhatikan apa yang berlaku.

Aku sendiri pun tak menyangka. Setelah kejadian pertengkaran aku dan wanita itu, semua orang nak bersedekah. Mesej sampai.

Setelah kejadian itu berlaku, seperti biasa aku temui ayahanda untuk bertanya tindakan aku itu betul atau tidak. Tak dapat pahala kerana niat sedekah ingin menunjuk-nunjuk atau sebaliknya.

Ayahanda aku kongsikan satu hadis Rasulullah SAW dari Abi Masu’d Uqbah bin Amrin Al-Ansory al Adawyyi, Rasulullan SAW bersabda; “Barangsiapa menunjukkan kepada kebaikan maka baginya pahala yang sama dengan orang yang melakukannya.”

Aku terus mengerti apa yang ayahanda aku sampaikan. Alhamdulillah aku faham.

Sepertimana kita tahu, sekarang banyak isu yang diperkatakan tentang Ustaz Ebit Lew. Ramai yang menyerang beliau. Mereka kata Ustaz Ebit Lew buat kebajikan untuk menunjuk-nunjuk, nak buat kebajikan tapi merakam video untuk dipertontonkan. Mereka pertikaikan keikhlasan beliau.

Niat Ustaz Ebit Lew untuk menyedarkan kita supaya berbuat baik seperti beliau. Ia sebagai pemangkin dan penggerak hati-hati kita untuk buat kebajikan.

Di sini aku ingin mengambil kesempatan untuk mengucapkan selamat menyambut bulan Ramadan kepada semua esok ya.


Suami Juga Frontliner Yang Sebenar Dalam Keluarga. Hebat Perkongsian Ni!

Sejujurnya besar juga pengorbanan yang dilakukan oleh encik suami sepanjang musim PKP ini bagi memastikan keperluan keluarga dapat disediakan dan kesihatan sentiasa optimum.

Namun mungkin ada yang tidak sedar, mereka juga adalah frontliner dalam sebuah keluarga. Ini sebagaimana  yang dikongsikan oleh Puan Sarah ini.

Diharapkan perkongsian ini lebih ramai yang peka dan sekali gus kita tahu menghargai usaha yang dilakukan oleh seorang suami, ayah dan bapa.

Jom semak perkongsiannya ini.

Berapa ramai yang sedar. Salah seorang frontliners adalah our Hero.

Suami kita.Ayah anak anak kita.Dan ayah kita.

Mereka juga frontliners yang sebenar.

Perintah MCO meletakkan tanggungjawab dibahu mereka untuk sedaya melindungi isteri dan anak-anak dirumah.

Mereka terpaksa keluar rumah, kalau sebelum ini bekerja.Tetapi kali ini mempercukupkan keperluan kita dirumah. Kadang mereka meringankan kerja kita.

Membasuh kain, mencuci pinggan mangkuk, memasak dan menyapu.
Mereka lebih banyak belajar cara menguruskan rumahtangga sepanjang mco ini.

Ada yang jadi paranoid. Beli vitamin c, spend duit untuk supplement anak isteri beratus ringgit. Supaya mereka sentiasa sihat. Kalau sebelum ini hanya tahu pergi balik kerja, kali ini duduk semeja mengajar anak mengira.

Percayalah.Mereka juga frontliners yg sebenar. Kerna mereka sedaya memastikan anak isteri mereka berada aman dan sihat.

Mereka belajar mengenal kunyit, halia dan belacan.Mereka pandai menggoreng ikan.Siap pandai menguli tepung.

Ye. Dia frontliners yg memastikan kita sihat sejahtera.

Beruntung para isteri.Waktu ini di pasar pun kaum adam yg ramai.
Suami soleh merata-rata.

Allah jaga pandangan mereka dari wanita yg seksi.Allah jaga anak dara mereka untuk tetap dirumah.

Besar hikmah MCO.

Tugas kita?
Teruskan bersyukur.
Bersyukur.
Dan bersyukur.

Supaya Allah bagi Malaysia kaya raya, Pemimpin yg adil dan hebat.
Agar kita isteri dan anak tetap setia dirumah. Agar Allah jaga our hero.

Bukankah semakin bersyukur, semakin Allah menambahkan nikmat buat kita.

Itu janji Allah.
Itu janji Allah.
Itu janji Allah.

Terima kasih our true frontliners.